PRÍLOHA I

Technické kritériá preskúmania na určenie podmienok, za ktorých sa hospodárska činnosť označuje za významne prispievajúcu k zmierneniu zmeny klímy, a na určenie toho, či daná hospodárska činnosť výrazne nenarúša plnenie niektorého z iných environmentálnych cieľov

OBSAH

1. Lesné hospodárstvo 16

1.1. Zalesňovanie 16

1.2. Rekultivácia a obnova lesov vrátane opätovného zalesňovania a prirodzenej regenerácie lesov po extrémnej udalosti 21

1.3. Obhospodarovanie lesov 27

1.4. Ochranné lesné hospodárstvo 32

2. Činnosti ochrany a obnovy životného prostredia 37

2.1. Obnova mokradí 37

3. Priemyselná výroba 40

3.1. Výroba technológií v oblasti energie z obnoviteľných zdrojov 40

3.2. Výroba zariadení na výrobu a používanie vodíka 41

3.3. Výroba nízkouhlíkových technológií pre odvetvie dopravy 42

3.4. Výroba batérií 45

3.5. Výroba energeticky efektívnych zariadení pre budovy 46

3.6. Výroba ostatných nízkouhlíkových technológií 48

3.7. Výroba cementu 49

3.8. Výroba hliníka 50

3.9. Výroba železa a ocele 51

3.10. Výroba vodíka 53

3.11. Výroba sadzí 54

3.12. Výroba bezvodej sódy 55

3.13. Výroba chlóru 56

3.14. Výroba základných organických chemikálií 57

3.15. Výroba bezvodého amoniaku 59

3.16. Výroba kyseliny dusičnej 60

3.17. Výroba plastov v primárnej forme 61

4. Energetika 62

4.1. Výroba elektriny pomocou solárnej fotovoltickej technológie 62

4.2. Výroba elektriny pomocou technológie koncentrovanej slnečnej energie 63

4.3. Výroba elektriny z veternej energie 63

4.4. Výroba elektriny pomocou technológií na získavanie energie z oceánov 64

4.5. Výroba elektriny z vodnej energie 65

4.6. Výroba elektriny z geotermálnej energie 68

4.7. Výroba elektriny pomocou obnoviteľných nefosílnych plynných a kvapalných palív 69

4.8. Výroba elektriny z bioenergie 70

4.9. Prenos a distribúcia elektriny 72

4.10. Uskladňovanie elektriny 75

4.11. Uskladňovanie tepelnej energie 76

4.12. Uskladňovanie vodíka 77

4.13. Výroba bioplynu a biopalív na použitie v doprave a výroba biokvapalín 77

4.14. Prenosové a distribučné sústavy pre plyny z obnoviteľných zdrojov a nízkouhlíkové plyny 79

4.15. Diaľkové vykurovanie/zásobovanie chladom 79

4.16. Inštalácia a prevádzka elektrických tepelných čerpadiel 80

4.17. Kombinovaná výroba tepla/chladu a elektriny zo slnečnej energie 81

4.18. Kombinovaná výroba tepla/chladu a elektriny z geotermálnej energie 82

4.19. Kombinovaná výroba tepla/chladu a elektriny z obnoviteľných nefosílnych plynných a kvapalných palív 83

4.20. Kombinovaná výroba tepla/chladu a elektriny z bioenergie 84

4.21. Výroba tepla/chladu pomocou solárneho tepelného vykurovania 85

4.22. Výroba tepla/chladu z geotermálnej energie 86

4.23. Výroba tepla/chladu z obnoviteľných nefosílnych plynných a kvapalných palív 87

4.24. Výroba tepla/chladu z bioenergie 88

4.25. Výroba tepla/chladu pomocou odpadového tepla 89

5. Zásobovanie vodou, kanalizácia, nakladanie s odpadom a sanácia 90

5.1. Výstavba, rozširovanie a prevádzka systémov zberu, úpravy a dodávky vody 90

5.2. Obnova systémov zberu, úpravy a dodávky vody 91

5.3. Výstavba, rozširovanie a prevádzka systémov zberu a čistenia odpadových vôd 92

5.4. Obnova systémov zberu a čistenia odpadových vôd 93

5.5. Zber a preprava odpadu, ktorý nie je nebezpečný, roztriedeného na zložky pri zdroji 95

5.6. Anaeróbna digescia čistiarenského kalu 95

5.7. Anaeróbna digescia biologického odpadu 96

5.8. Kompostovanie biologického odpadu 97

5.9. Materiálové zhodnocovanie odpadu, ktorý nie je nebezpečný 98

5.10. Zachytávanie a využívanie skládkového plynu 99

5.11. Preprava CO 2 100

5.12. Trvalé podzemné geologické ukladanie CO 2 100

6. Doprava 101

6.1. Osobná medzimestská železničná doprava 101

6.2. Nákladná železničná doprava 102

6.3. Mestská a prímestská doprava, cestná osobná doprava 103

6.4. Prevádzka zariadení osobnej mobility, cyklistická logistika 104

6.5. Doprava motocyklami, osobnými vozidlami a ľahkými úžitkovými vozidlami 105

6.6. Nákladná cestná doprava 107

6.7. Vnútrozemská osobná vodná doprava 108

6.8. Vnútrozemská nákladná vodná doprava 109

6.9. Dodatočná modernizácia vnútrozemskej vodnej osobnej a nákladnej dopravy 110

6.10. Námorná a pobrežná nákladná vodná doprava, plavidlá na prevádzku prístavov a pomocné činnosti 111

6.11. Námorná a pobrežná osobná vodná doprava 114

6.12. Dodatočná modernizácia námornej a pobrežnej nákladnej a osobnej vodnej dopravy 116

6.13. Infraštruktúra pre osobnú mobilitu, cyklistická logistika 117

6.14. Infraštruktúra pre železničnú dopravu 119

6.15. Infraštruktúra umožňujúca nízkouhlíkovú cestnú a verejnú dopravu 120

6.16. Infraštruktúra umožňujúca nízkouhlíkovú vodnú dopravu 121

6.17. Nízkouhlíková letisková infraštruktúra 123

7. Stavebníctvo a činnosti v oblasti nehnuteľností 124

7.1. Výstavba nových budov 124

7.2. Obnova existujúcich budov 126

7.3. Inštalácia, údržba a oprava energeticky efektívnych zariadení 128

7.4. Inštalácia, údržba a oprava nabíjacích staníc elektrických vozidiel v budovách (a na parkovacích miestach prináležiacich k budove) 129

7.5. Inštalácia, údržba a oprava prístrojov a zariadení na meranie, reguláciu a kontrolu energetickej hospodárnosti budov 130

7.6. Inštalácia, údržba a oprava technológií v oblasti energie z obnoviteľných zdrojov 131

7.7. Nadobudnutie a vlastníctvo budov 132

8. Informácie a komunikácia 132

8.1. Spracovanie dát, poskytovanie serverového priestoru na internete a súvisiace služby 132

8.2. Riešenia znižovania emisií skleníkových plynov založené na údajoch 134

9. Odborné, vedecké a technické činnosti 135

9.1. Trhový výskum, vývoj a inovácia 135

9.2. Výskum, vývoj a inovácia v oblasti priameho zachytávania CO 2 zo vzduchu 137

9.3. Odborné služby súvisiace s energetickou hospodárnosťou budov 138

Dodatok A Všeobecné kritériá týkajúce sa zásady „výrazne nenarušiť“ vo vzťahu k adaptácii na zmenu klímy 140

Dodatok B Všeobecné kritériá týkajúce sa zásady „výrazne nenarušiť“ vo vzťahu k udržateľnému využívaniu a ochrane vodných a morských zdrojov 142

Dodatok C Všeobecné kritériá týkajúce sa zásady „výrazne nenarušiť“ vo vzťahu k prevencii a kontrole znečisťovania, pokiaľ ide o používanie a prítomnosť chemických látok 143

Dodatok D Všeobecné kritériá týkajúce sa zásady „výrazne nenarušiť“ vo vzťahu k ochrane a obnove biodiverzity a ekosystémov 144

Dodatok E Technické špecifikácie zariadení na využívanie vody 145

1. LESNÉ HOSPODÁRSTVO

1.1. Zalesňovanie

Opis činnosti

Založenie lesa výsadbou, zámerným výsevom alebo prirodzenou regeneráciou na pôde, ktorá sa dovtedy využívala na iné účely alebo sa nevyužívala. Zalesňovanie znamená zmenu využívania pôdy z iného ako lesníckeho využitia na lesnícke využitie v súlade vymedzením pojmu „zalesňovanie“ Organizácie OSN pre výživu a poľnohospodárstvo (ďalej len „FAO“) (1), pričom les znamená pôdu zodpovedajúcu vymedzeniu pojmu „les“ z vnútroštátnych právnych predpisov, alebo ak nie je k dispozícii, vymedzeniu pojmu „les“ organizácie FAO (2). Zalesňovaním môže byť aj minulé zalesňovanie, ak sa uskutočnilo v období medzi výsadbou stromov a priznaním štatútu lesa využívanej pôde.

Hospodárske činnosti v tejto kategórii by mohli patriť pod kód NACE A2 v súlade so štatistickou klasifikáciou ekonomických činností zavedenou nariadením (ES) č. 1893/2006. Hospodárske činnosti v tejto kategórii sa obmedzujú na kódy NACE II 02.10, t. j. lesné hospodárstvo a ostatné služby v lesníctve, 02.20, t. j. ťažba dreva, 02.30, t. j. zber divorastúceho materiálu (okrem dreva), a 02.40, t. j. služby poskytované v lesníctve.

Technické kritériá preskúmania

Významný prínos k zmierneniu zmeny klímy 1. Plán zalesňovania a následný plán obhospodarovania lesov alebo rovnocenný nástroj 1.1. Na ploche, na ktorej sa činnosť uskutočňuje, sa uplatňuje plán zalesňovania na obdobie aspoň piatich rokov alebo na minimálne obdobie stanovené vo vnútroštátnych právnych predpisoch, ktorý bol vypracovaný pred začatím činnosti a neustále sa aktualizuje, kým táto plocha nezodpovedá vymedzeniu pojmu „les“ z vnútroštátnych právnych predpisov alebo, ak nie je k dispozícii, vymedzeniu pojmu „les“ organizácie FAO. Plán zalesňovania obsahuje všetky prvky týkajúce sa posudzovania vplyvov zalesňovania na životné prostredie, ktoré sa vyžadujú podľa vnútroštátnych právnych predpisov. 1.2. V ideálnom prípade sa v pláne zalesňovania, ale ak chýbajú informácie, aj v akomkoľvek inom dokumente, uvádzajú podrobné informácie o týchto bodoch: a) opis plochy podľa zápisu do katastra nehnuteľností; b) príprava plochy na účely ochrany pôdy s vysokými zásobami uhlíka a vplyv tejto prípravy na už existujúce zásoby uhlíka, a to aj v pôde a nadzemnej biomase (3); c) ciele obhospodarovania vrátane hlavných prekážok; d) všeobecné stratégie a činnosti plánované na dosiahnutie cieľov obhospodarovania vrátane očakávaných operácií počas celého cyklu lesného hospodárstva; e) vymedzenie kontextu lesného biotopu vrátane hlavných existujúcich a zamýšľaných druhov lesných stromov, ich množstva a rozmiestnenia; f) sekcie, cesty, práva priechodu a iný verejný prístup, fyzické vlastnosti vrátane vodných ciest, plochy, na ktoré sa vzťahujú zákonné alebo iné obmedzenia; g) zavedené opatrenia na vytvorenie a zachovanie dobrého stavu lesných ekosystémov; h) zohľadnenie spoločenských otázok (vrátane zachovania krajiny, konzultácií so zainteresovanými stranami v súlade s podmienkami stanovenými vo vnútroštátnych právnych predpisoch); i) posúdenie rizík súvisiacich s lesom vrátane lesných požiarov a výskytu škodcov a ochorení s cieľom zabrániť týmto rizikám, prípadne ich zmierniť a kontrolovať, ako aj zavedených opatrení na zabezpečenie ochrany pred zvyškovými rizikami a adaptácie na ne; j) posúdenie vplyvu na potravinovú bezpečnosť; k) všetky kritériá zásady „výrazne nenarušiť“, ktoré sú relevantné pre zalesňovanie. 1.3. Keď sa plocha stane lesom, po pláne zalesňovania sa vypracuje plán obhospodarovania lesov alebo rovnocenný nástroj stanovený vo vnútroštátnych právnych predpisoch alebo, ak sa vo vnútroštátnych právnych predpisoch nevymedzuje plán obhospodarovania lesov ani rovnocenný nástroj, postupuje sa podľa vymedzenia pojmu „lesnatá plocha s dlhodobým plánom obhospodarovania lesov“ organizácie FAO (4). Plán obhospodarovania lesov alebo rovnocenný nástroj sa týka obdobia 10 rokov alebo dlhšieho obdobia a neustále sa aktualizuje. 1.4. Poskytujú sa informácie o týchto bodoch, ktoré ešte nie sú zdokumentované v pláne obhospodarovania lesov alebo rovnocennom systéme: a) ciele obhospodarovania vrátane hlavných prekážok (5); b) všeobecné stratégie a činnosti plánované na dosiahnutie cieľov obhospodarovania vrátane očakávaných operácií počas celého cyklu lesného hospodárstva; c) vymedzenie kontextu lesného biotopu vrátane hlavných existujúcich a zamýšľaných druhov lesných stromov, ich množstva a rozmiestnenia; d) vymedzenie plochy podľa zápisu do katastra nehnuteľností; e) sekcie, cesty, práva priechodu a iný verejný prístup, fyzické vlastnosti vrátane vodných ciest, plochy, na ktoré sa vzťahujú zákonné alebo iné obmedzenia; f) zavedené opatrenia na zachovanie dobrého stavu lesných ekosystémov; g) zohľadnenie spoločenských otázok (vrátane zachovania krajiny, konzultácií so zainteresovanými stranami v súlade s podmienkami stanovenými vo vnútroštátnych právnych predpisoch); h) posúdenie rizík súvisiacich s lesom vrátane lesných požiarov a výskytu škodcov a ochorení s cieľom zabrániť týmto rizikám, prípadne ich zmierniť a kontrolovať, ako aj zavedených opatrení na zabezpečenie ochrany pred zvyškovými rizikami a adaptácie na ne; i) všetky kritériá zásady „výrazne nenarušiť“, ktoré sú relevantné pre obhospodarovanie lesov. 1.5. Činnosť sa uskutočňuje podľa najlepších postupov zalesňovania, ktoré sú stanovené vo vnútroštátnych právnych predpisoch, alebo, ak takéto najlepšie postupy zalesňovania nie sú vo vnútroštátnych právnych predpisoch stanovené, podľa niektorého z týchto kritérií: a) činnosť je v súlade s delegovaným nariadením Komisie (EÚ) č. 807/2014 (6); b) činnosť je v súlade s celoeurópskymi usmerneniami pre zalesňovanie a opätovné zalesňovanie s osobitným dôrazom na ustanovenia dohovoru UNFCCC (7). 1.6. Súčasťou činnosti nie je degradácia pôdy s vysokými zásobami uhlíka (8). 1.7. Systém riadenia vykonávanej činnosti je v súlade s povinnosťou náležitej starostlivosti a požiadavkami na zákonnosť stanovenými v nariadení Európskeho parlamentu a Rady (EÚ) č. 995/2010 (9). 1.8. Plán zalesňovania a následný plán obhospodarovania lesov alebo rovnocenný nástroj zahŕňajú aj monitorovanie, ktorým sa zabezpečuje správnosť informácií uvedených v pláne, a to najmä pokiaľ ide o údaje týkajúce sa príslušnej plochy. 2. Analýza prínosov pre klímu 2.1. V prípade plôch spĺňajúcich požiadavky na úrovni lesnej zdrojovej oblasti týkajúce sa zabezpečenia dlhodobého zachovania alebo posilnenia úrovní zásob a záchytov uhlíka v lese v súlade s článkom 29 ods. 7 písm. b) smernice (EÚ) 2018/2001 činnosť spĺňa tieto kritériá: a) z analýzy prínosov pre klímu vyplynie, že čistá bilancia emisií skleníkových plynov a odstraňovania skleníkových plynov vyplývajúca z činnosti za 30 rokov od jej začatia je nižšia ako základná hodnota zodpovedajúca bilancii emisií skleníkových plynov a odstraňovania skleníkových plynov za 30 rokov od začiatku činnosti za predpokladu nezmenených postupov, ktorá by sa na príslušnej ploche dosiahla bez uskutočnenia činnosti; b) dlhodobé prínosy pre klímu sa považujú za preukázané, keď sa preukáže súlad s článkom 29 ods. 7 písm. b) smernice (EÚ) 2018/2001. 2.2. V prípade plôch nespĺňajúcich požiadavky na úrovni lesnej zdrojovej oblasti týkajúce sa zabezpečenia dlhodobého zachovania alebo posilnenia úrovní zásob a záchytov uhlíka v lese v súlade s článkom 29 ods. 7 písm. b) smernice (EÚ) 2018/2001 činnosť spĺňa tieto kritériá: a) z analýzy prínosov pre klímu vyplynie, že čistá bilancia emisií skleníkových plynov a odstraňovania skleníkových plynov vyplývajúca z činnosti za 30 rokov od jej začatia je nižšia ako základná hodnota zodpovedajúca bilancii emisií skleníkových plynov a odstraňovania skleníkových plynov za 30 rokov od začiatku činnosti za predpokladu nezmenených postupov, ktorá by sa na príslušnej ploche dosiahla bez uskutočnenia činnosti; b) predpokladaná dlhodobá priemerná čistá bilancia skleníkových plynov v rámci činnosti je nižšia ako dlhodobá priemerná bilancia skleníkových plynov predpokladaná pre základnú hodnotu uvedenú v bode 2.2, pričom dlhodobosť zodpovedá dlhšiemu z týchto dvoch období: 100 rokov a trvanie celého cyklu lesného hospodárstva. 2.3. Výpočet prínosov pre klímu spĺňa všetky tieto kritériá: a) analýza je zlučiteľná s úpravou z roku 2019 týkajúcou sa usmernení IPCC pre národné inventúry skleníkových plynov z roku 2006 (10). Analýza prínosov pre klímu je založená na transparentných, presných, jednotných, úplných a porovnateľných informáciách, týka sa všetkých úložísk uhlíka, na ktoré má činnosť vplyv, a to aj v nadzemnej biomase, podzemnej biomase, odumretom dreve, odpade a pôde, vychádza z najkonzervatívnejších odhadov výpočtu a zahŕňa príslušné úvahy o rizikách nestálosti a zvrátenia sekvestrácie uhlíka, riziku nasýtenia a riziku úniku; b) nezmenenými postupmi (vrátane ťažobných postupov) sú napríklad: i) postupy obhospodarovania zdokumentované v najnovšej verzii plánu obhospodarovania lesov alebo rovnocenného nástroja pred začiatkom činnosti, ak sa nejaká vykonáva; ii) najnovšie nezmenené postupy pred začiatkom činnosti; iii) postupy systému riadenia, ktorými sa zabezpečuje dlhodobé zachovanie alebo posilnenie úrovní zásob a záchytov uhlíka na lesnatej ploche, ako sa to stanovuje v článku 29 ods. 7 písm. b) smernice (EÚ) 2018/2001; c) úroveň podrobnosti analýzy je primeraná veľkosti dotknutej plochy a používajú sa hodnoty špecifické pre dotknutú plochu; d) emisie skleníkových plynov a ich odstraňovanie vyskytujúce sa v dôsledku prírodných rušivých faktorov, ako sú zamorenie škodcami a chorobami, lesné požiare, škody spôsobené vetrom a víchricou, ktoré majú vplyv na danú plochu a spôsobujú jej nedostatočnú výkonnosť, nemajú za následok nesúlad s nariadením (EÚ) 2020/852, ak je analýza prínosov pre klímu v oblasti emisií skleníkových plynov a ich odstraňovania v dôsledku prírodných rušivých faktorov v súlade s úpravou z roku 2019 týkajúcou sa usmernení IPCC pre národné inventúry skleníkových plynov z roku 2006. 2.4. V prípade lesníckych podnikov do 13 ha sa vypracovanie analýzy prínosov pre klímu nevyžaduje. 3. Záruka stálosti 3.1. V súlade s vnútroštátnymi právnymi predpismi sa stav lesov v oblasti uskutočňovania činnosti zaručuje niektorým z týchto opatrení: a) plocha sa klasifikuje ako trvalý štátny les podľa vymedzenia organizácie FAO (11); b) plocha sa klasifikuje ako chránené územie; c) na plochu sa vzťahuje akákoľvek právna alebo zmluvná záruka, ktorou sa zabezpečuje, že zostane lesom. 3.2. V súlade s vnútroštátnymi právnymi predpismi sa prevádzkovateľ činnosti zaväzuje, že v budúcich aktualizáciách plánu zalesňovania a následného plánu obhospodarovania lesov alebo rovnocenného nástroja, ktoré pôjdu nad rámec financovanej činnosti, sa bude naďalej snažiť o zabezpečenie prínosnosti pre klímu, ako sa to stanovuje v bode 2. Okrem toho sa prevádzkovateľ činnosti zaväzuje, že bude kompenzovať každé zhoršenie prínosnosti pre klímu stanovenej v bode 2 rovnocenným prínosom pre klímu, ktorý bude vyplývať z vykonávania niektorej z činností lesného hospodárstva vymedzených v tomto nariadení. 4. Audit Do dvoch rokov od začatia činnosti a potom každých 10 rokov overí niektorý zo subjektov uvedených ďalej, či je činnosť zlučiteľná s kritériami významného prínosu k zmierneniu zmeny klímy a s kritériami zásady „výrazne nenarušiť“: a) príslušné vnútroštátne orgány; b) nezávislý certifikačný orgán tretej strany na žiadosť vnútroštátnych orgánov alebo prevádzkovateľa činnosti. S cieľom znížiť náklady možno audity vykonávať spoločne s akoukoľvek certifikáciou lesov, klimatickou certifikáciou alebo iným auditom. Nezávislý certifikačný orgán tretej strany nesmie byť v konflikte záujmov s vlastníkom či zakladateľom, ani sa zapájať do prípravy či prevádzky činnosti. 5. Skupinové posúdenie Súlad s kritériami významného prínosu k zmierneniu zmeny klímy a s kritériami zásady „výrazne nenarušiť“ možno overiť: a) na úrovni lesnej zdrojovej oblasti (12) vymedzenej v článku 2 ods. 30 smernice (EÚ) 2018/2001; b) na úrovni skupiny podnikov, ktorá je dostatočne homogénna na to, aby bolo možné hodnotiť riziká súvisiace s udržateľnosťou lesohospodárskej činnosti, za predpokladu, že všetky tieto podniky majú medzi sebou trvácny vzťah a podieľajú sa na činnosti, pričom skupina týchto podnikov zostane pri všetkých následných auditoch rovnaká. „Výrazne nenarušiť“ 2. Adaptácia na zmenu klímy Táto činnosť spĺňa kritériá stanovené v dodatku A k tejto prílohe. 3. Udržateľné využívanie a ochrana vodných a morských zdrojov Táto činnosť spĺňa kritériá stanovené v dodatku B k tejto prílohe. Podrobné informácie uvedené v bode 1.2 písm. k) obsahujú ustanovenia týkajúce sa plnenia kritérií stanovených v dodatku B k tejto prílohe. 4. Prechod na obehové hospodárstvo neuplatňuje sa 5. Prevencia a kontrola znečisťovania V súlade so smernicou Európskeho parlamentu a Rady 2009/128/ES (13) sa obmedzuje používanie pesticídov a uprednostňujú sa alternatívne prístupy alebo techniky, ktoré môžu zahŕňať aj nechemické alternatívy k pesticídom, s výnimkou situácií, keď je použitie pesticídov potrebné na účely kontroly výskytu škodcov a ochorení. Pri tejto činnosti sa hnojivá používajú minimálne a hnoj sa nepoužíva vôbec. Činnosť je v súlade s nariadením Európskeho parlamentu a Rady (EÚ) 2019/1009 (14) alebo vnútroštátnymi pravidlami v oblasti hnojív alebo zúrodňujúcich látok na poľnohospodárske použitie. Prijmú sa dobre zdokumentované a overiteľné opatrenia na predchádzanie používaniu účinných látok uvedených v časti A prílohy I k nariadeniu Európskeho parlamentu a Rady (EÚ) 2019/1021 (15) (16), Rotterdamskom dohovore o udeľovaní predbežného súhlasu po predchádzajúcom ohlásení pre vybrané nebezpečné chemikálie a pesticídy v medzinárodnom obchode (17), Minamatskom dohovore o ortuti (18) a v Montrealskom protokole o látkach, ktoré poškodzujú ozónovú vrstvu (19), ako aj účinných látok zaradených do triedy Ia („extrémne nebezpečné“) alebo triedy Ib („vysoko nebezpečné“) v klasifikácii pesticídov podľa nebezpečnosti odporúčanej organizáciou WHO (20). Činnosť je v súlade s príslušnými vnútroštátnymi právnymi predpismi o účinných látkach. Predchádza sa znečisteniu vody a pôdy a v prípade výskytu znečistenia sa prijmú opatrenia na jeho odstránenie. 6. Ochrana a obnova biodiverzity a ekosystémov Na územiach, ktoré príslušný vnútroštátny orgán vyhlásil za chránené, alebo v chránených biotopoch sa činnosť vykonáva v súlade s cieľmi ochrany týchto území. V prípade biotopov, ktoré sú osobitne citlivé na stratu biodiverzity alebo ktoré majú vysokú hodnotu z hľadiska ochrany, prípadne na územiach vyňatých na účely obnovy takýchto biotopov v súlade s vnútroštátnymi právnymi predpismi sa nevykonáva premena. Podrobné informácie uvedené v bode 1.2 písm. k) (Plán zalesňovania) a bode 1.4 písm. i) (Plán obhospodarovania lesov alebo rovnocenný systém) obsahujú ustanovenia týkajúce sa zachovania a možného posilnenia biodiverzity v súlade s vnútroštátnymi a miestnymi ustanoveniami vrátane týchto: a) zabezpečenie dobrého stavu ochrany biotopov a druhov, zachovanie typických druhov biotopu; b) vylúčenie použitia alebo introdukcie inváznych nepôvodných druhov; c) vylúčenie použitia nepôvodných druhov, ak sa nepreukáže, že: i) použitie lesného reprodukčného materiálu vedie k priaznivému a vhodnému stavu ekosystému (ako sú klíma, pôdne kritériá a vegetačné pásmo, odolnosť voči lesným požiarom); ii) pôvodné druhy, ktoré sa v súčasnosti na danom území nachádzajú, už nie sú prispôsobené predpokladaným klimatickým a pedohydrologickým podmienkam; d) zabezpečenie zachovania a zlepšenia fyzikálnej, chemickej a biologickej kvality pôdy; e) podpora postupov priaznivých pre biodiverzitu, ktorými sa posilňujú prirodzené procesy lesov; f) vylúčenie premeny ekosystémov s vysokou biodiverzitou na ekosystémy s nižšou biodiverzitou; g) zabezpečenie rozmanitosti súvisiacich biotopov a druhov lesa; h) zabezpečenie rozmanitosti štruktúry porastu a zachovanie alebo posilnenie starších porastov a odumretého dreva.

1.2. Rekultivácia a obnova lesov vrátane opätovného zalesňovania a prirodzenej regenerácie lesov po extrémnej udalosti

Opis činnosti

Rekultivácia a obnova lesov sú vymedzené vo vnútroštátnych právnych predpisoch. Ak vnútroštátne právne predpisy takéto vymedzenie neobsahujú, rekultivácia a obnova zodpovedajú všeobecne prijímanému vymedzeniu z odborne recenzovanej vedeckej literatúry konkrétnych krajín alebo vymedzeniu v rámci pojmu „obnova lesov“ organizácie FAO (21), prípadne niektorému z vymedzení ekologickej obnovy (22), ktoré sa vzťahujú na les, alebo vymedzeniu rekultivácie lesa (23) podľa Dohovoru o biologickej diverzite (24). Hospodárske činnosti v tejto kategórii zahŕňajú aj lesohospodárske činnosti v súlade s vymedzením pojmov „opätovné zalesňovanie“ (25) a „prirodzene sa regenerujúci les“ (26) po extrémnej udalosti stanoveným organizáciou FAO, pričom extrémna udalosť sa vymedzuje vo vnútroštátnych právnych predpisoch, a ak vnútroštátne právne predpisy neobsahujú takéto vymedzenie, je v súlade s vymedzením pojmu „extrémny výkyv počasia“ panela IPCC (27), alebo po prírodnom požiari, pričom prírodný požiar sa vymedzuje vo vnútroštátnych právnych predpisoch, a ak vnútroštátne právne predpisy neobsahujú takéto vymedzenie, podľa vymedzenia z Európskeho slovníka pojmov týkajúcich sa prírodných a lesných požiarov (28).

Hospodárske činnosti v tejto kategórii nepredstavujú žiadnu zmenu vo využívaní pôdy a uskutočňujú sa na znehodnotenej pôde zodpovedajúcej vymedzeniu pojmu „les“ z vnútroštátnych právnych predpisov alebo, ak nie je k dispozícii, vymedzeniu pojmu „les“ organizácie FAO (29).

Hospodárske činnosti v tejto kategórii by mohli patriť pod kód NACE A2 v súlade so štatistickou klasifikáciou ekonomických činností zavedenou nariadením (ES) č. 1893/2006. Hospodárske činnosti v tejto kategórii sa obmedzujú na kódy NACE II 02.10, t. j. lesné hospodárstvo a ostatné služby v lesníctve, 02.20, t. j. ťažba dreva, 02.30, t. j. zber divorastúceho materiálu (okrem dreva), a 02.40, t. j. služby poskytované v lesníctve.

Technické kritériá preskúmania

Významný prínos k zmierneniu zmeny klímy 1. Plán obhospodarovania lesov alebo rovnocenný nástroj 1.1. Na plochu, na ktorej sa činnosť uskutočňuje, sa vzťahuje plán obhospodarovania lesov alebo rovnocenný nástroj stanovený vo vnútroštátnych právnych predpisoch alebo, ak sa vo vnútroštátnych právnych predpisoch nevymedzuje plán obhospodarovania lesov ani rovnocenný nástroj, vymedzenie pojmu „lesnatá plocha s dlhodobým plánom obhospodarovania lesov“ organizácie FAO (30). Plán obhospodarovania lesov alebo rovnocenný nástroj sa týka obdobia 10 rokov alebo dlhšieho obdobia a neustále sa aktualizuje. 1.2. Poskytujú sa informácie o týchto bodoch, ktoré ešte nie sú zdokumentované v pláne obhospodarovania lesov alebo rovnocennom systéme: a) ciele obhospodarovania vrátane hlavných prekážok (31); b) všeobecné stratégie a činnosti plánované na dosiahnutie cieľov obhospodarovania vrátane očakávaných operácií počas celého cyklu lesného hospodárstva; c) vymedzenie kontextu lesného biotopu vrátane hlavných existujúcich a zamýšľaných druhov lesných stromov, ich množstva a rozmiestnenia; d) vymedzenie plochy podľa zápisu do katastra nehnuteľností; e) sekcie, cesty, práva priechodu a iný verejný prístup, fyzické vlastnosti vrátane vodných ciest, plochy, na ktoré sa vzťahujú zákonné alebo iné obmedzenia; f) zavedené opatrenia na zachovanie dobrého stavu lesných ekosystémov; g) zohľadnenie spoločenských otázok (vrátane zachovania krajiny, konzultácií so zainteresovanými stranami v súlade s podmienkami stanovenými vo vnútroštátnych právnych predpisoch); h) posúdenie rizík súvisiacich s lesom vrátane lesných požiarov a výskytu škodcov a ochorení s cieľom zabrániť týmto rizikám, prípadne ich zmierniť a kontrolovať, ako aj zavedených opatrení na zabezpečenie ochrany pred zvyškovými rizikami a adaptácie na ne; i) všetky kritériá zásady „výrazne nenarušiť“, ktoré sú relevantné pre obhospodarovanie lesov. 1.3. Udržateľnosť systémov obhospodarovania lesov zdokumentovaných v pláne uvedenom v bode 1.1 sa zabezpečuje výberom najambicióznejšieho z týchto prístupov: a) obhospodarovanie lesov zodpovedá platnému vnútroštátnemu vymedzeniu udržateľného obhospodarovania lesov; b) obhospodarovanie lesov zodpovedá vymedzeniu pojmu „udržateľné obhospodarovanie lesov“ konferencie Forest Europe (32) a je v súlade s Celoeurópskymi prevádzkovými usmerneniami pre udržateľné obhospodarovanie lesov (33); c) zavedený systém obhospodarovania je v súlade s kritériami udržateľnosti lesov stanovenými v článku 29 ods. 6 smernice (EÚ) 2018/2001 a od dátumu začatia jeho uplatňovania aj s vykonávacím aktom o prevádzkovom usmernení pre energiu z lesnej biomasy prijatým podľa článku 29 ods. 8 uvedenej smernice. 1.4. Súčasťou činnosti nie je degradácia pôdy s vysokými zásobami uhlíka (34). 1.5. Systémy riadenia vykonávanej činnosti sú v súlade s povinnosťou náležitej starostlivosti a požiadavkami na zákonnosť stanovenými v nariadení (EÚ) č. 995/2010. 1.6. Plán obhospodarovania lesov alebo rovnocenný nástroj zahŕňa aj monitorovanie, ktorým sa zabezpečuje správnosť informácií uvedených v pláne, a to najmä pokiaľ ide o údaje týkajúce sa príslušnej plochy. 2. Analýza prínosov pre klímu 2.1. V prípade plôch spĺňajúcich požiadavky na úrovni lesnej zdrojovej oblasti týkajúce sa zabezpečenia dlhodobého zachovania alebo posilnenia úrovní zásob a záchytov uhlíka v lese v súlade s článkom 29 ods. 7 písm. b) smernice (EÚ) 2018/2001 činnosť spĺňa tieto kritériá: a) z analýzy prínosov pre klímu vyplynie, že čistá bilancia emisií skleníkových plynov a odstraňovania skleníkových plynov vyplývajúca z činnosti za 30 rokov od jej začatia je nižšia ako základná hodnota zodpovedajúca bilancii emisií skleníkových plynov a odstraňovania skleníkových plynov za 30 rokov od začiatku činnosti za predpokladu nezmenených postupov, ktorá by sa na príslušnej ploche dosiahla bez uskutočnenia činnosti; b) dlhodobé prínosy pre klímu sa považujú za preukázané, keď sa preukáže súlad s článkom 29 ods. 7 písm. b) smernice (EÚ) 2018/2001. 2.2. V prípade plôch nespĺňajúcich požiadavky na úrovni lesnej zdrojovej oblasti týkajúce sa zabezpečenia dlhodobého zachovania alebo posilnenia úrovní zásob a záchytov uhlíka v lese v súlade s článkom 29 ods. 7 písm. b) smernice (EÚ) 2018/2001 činnosť spĺňa tieto kritériá: a) z analýzy prínosov pre klímu vyplynie, že čistá bilancia emisií skleníkových plynov a odstraňovania skleníkových plynov vyplývajúca z činnosti za 30 rokov od jej začatia je nižšia ako základná hodnota zodpovedajúca bilancii emisií skleníkových plynov a odstraňovania skleníkových plynov za 30 rokov od začiatku činnosti za predpokladu nezmenených postupov, ktorá by sa na príslušnej ploche dosiahla bez uskutočnenia činnosti; b) predpokladaná dlhodobá priemerná čistá bilancia skleníkových plynov v rámci činnosti je nižšia ako dlhodobá priemerná bilancia skleníkových plynov predpokladaná pre základnú hodnotu uvedenú v bode 2.2, pričom dlhodobosť zodpovedá dlhšiemu z týchto dvoch období: 100 rokov a trvanie celého cyklu lesného hospodárstva. 2.3. Výpočet prínosov pre klímu spĺňa všetky tieto kritériá: a) analýza je zlučiteľná s úpravou z roku 2019 týkajúcou sa usmernení IPCC pre národné inventúry skleníkových plynov z roku 2006 (35). Analýza prínosov pre klímu je založená na transparentných, presných, jednotných, úplných a porovnateľných informáciách, týka sa všetkých úložísk uhlíka, na ktoré má činnosť vplyv, a to aj v nadzemnej biomase, podzemnej biomase, odumretom dreve, odpade a pôde, vychádza z najkonzervatívnejších odhadov výpočtu a zahŕňa príslušné úvahy o rizikách nestálosti a zvrátenia sekvestrácie uhlíka, riziku nasýtenia a riziku úniku; b) nezmenenými postupmi (vrátane ťažobných postupov) sú napríklad: i) postupy obhospodarovania zdokumentované v najnovšej verzii plánu obhospodarovania lesov alebo rovnocenného nástroja pred začiatkom činnosti, ak sa nejaká vykonáva; ii) najnovšie nezmenené postupy pred začiatkom činnosti; iii) postupy systému riadenia, ktorými sa zabezpečuje dlhodobé zachovanie alebo posilnenie úrovní zásob a záchytov uhlíka na lesnatej ploche, ako sa to stanovuje v článku 29 ods. 7 písm. b) smernice (EÚ) 2018/2001; c) úroveň podrobnosti analýzy je primeraná veľkosti dotknutej plochy a používajú sa hodnoty špecifické pre dotknutú plochu; d) emisie skleníkových plynov a ich odstraňovanie vyskytujúce sa v dôsledku prírodných rušivých faktorov, ako sú zamorenie škodcami a chorobami, lesné požiare, škody spôsobené vetrom a víchricou, ktoré majú vplyv na danú plochu a spôsobujú jej nedostatočnú výkonnosť, nemajú za následok nesúlad s nariadením (EÚ) 2020/852, ak je analýza prínosov pre klímu v oblasti emisií skleníkových plynov a ich odstraňovania v dôsledku prírodných rušivých faktorov v súlade s úpravou z roku 2019 týkajúcou sa usmernení IPCC pre národné inventúry skleníkových plynov z roku 2006. 2.4. V prípade lesníckych podnikov do 13 ha sa vypracovanie analýzy prínosov pre klímu nevyžaduje. 3. Záruka stálosti 3.1. V súlade s vnútroštátnymi právnymi predpismi sa stav lesov v oblasti uskutočňovania činnosti zaručuje niektorým z týchto opatrení: a) plocha sa klasifikuje ako trvalý štátny les podľa vymedzenia organizácie FAO (36); b) plocha sa klasifikuje ako chránené územie; c) na plochu sa vzťahuje akákoľvek právna alebo zmluvná záruka, ktorou sa zabezpečuje, že zostane lesom. 3.2. V súlade s vnútroštátnymi právnymi predpismi sa prevádzkovateľ činnosti zaväzuje, že v budúcich aktualizáciách plánu obhospodarovania lesov alebo rovnocenného nástroja, ktoré pôjdu nad rámec financovanej činnosti, sa bude naďalej snažiť o zabezpečenie prínosnosti pre klímu, ako sa to stanovuje v bode 2. Okrem toho sa prevádzkovateľ činnosti zaväzuje, že bude kompenzovať každé zhoršenie prínosnosti pre klímu stanovenej v bode 2 rovnocenným prínosom pre klímu, ktorý bude vyplývať z vykonávania niektorej z činností lesného hospodárstva vymedzených v tomto nariadení. 4. Audit Do dvoch rokov od začatia činnosti a potom každých 10 rokov overí niektorý zo subjektov uvedených ďalej, či je činnosť zlučiteľná s kritériami významného prínosu k zmierneniu zmeny klímy a s kritériami zásady „výrazne nenarušiť“: a) príslušné vnútroštátne orgány; b) nezávislý certifikačný orgán tretej strany na žiadosť vnútroštátnych orgánov alebo prevádzkovateľa činnosti. S cieľom znížiť náklady možno audity vykonávať spoločne s akoukoľvek certifikáciou lesov, klimatickou certifikáciou alebo iným auditom. Nezávislý certifikačný orgán tretej strany nesmie byť v konflikte záujmov s vlastníkom či zakladateľom, ani sa zapájať do prípravy či prevádzky činnosti. 5. Skupinové posúdenie Súlad s kritériami významného prínosu k zmierneniu zmeny klímy a s kritériami zásady „výrazne nenarušiť“ možno overiť: a) na úrovni lesnej zdrojovej oblasti (37) vymedzenej v článku 2 ods. 30 smernice (EÚ) 2018/2001; b) na úrovni skupiny podnikov, ktorá je dostatočne homogénna na to, aby bolo možné hodnotiť riziká súvisiace s udržateľnosťou lesohospodárskej činnosti, za predpokladu, že všetky tieto podniky majú medzi sebou trvácny vzťah a podieľajú sa na činnosti, pričom skupina týchto podnikov zostane pri všetkých následných auditoch rovnaká. „Výrazne nenarušiť“ 2. Adaptácia na zmenu klímy Táto činnosť spĺňa kritériá stanovené v dodatku A k tejto prílohe. 3. Udržateľné využívanie a ochrana vodných a morských zdrojov Táto činnosť spĺňa kritériá stanovené v dodatku B k tejto prílohe. Podrobné informácie uvedené v bode 1.2 písm. i) obsahujú ustanovenia týkajúce sa plnenia kritérií stanovených v dodatku B k tejto prílohe. 4. Prechod na obehové hospodárstvo Zmena v pestovaní lesa vyvolaná činnosťou na ploche, na ktorej sa daná činnosť uskutočňuje, pravdepodobne nebude mať za následok významné zníženie objemu udržateľných dodávok primárnej lesnej biomasy vhodnej na výrobu produktov z dreva s dlhodobým potenciálom obehovosti. Toto kritérium možno preukázať analýzou prínosov pre klímu uvedenou v bode 2. 5. Prevencia a kontrola znečisťovania V súlade so smernicou 2009/128/ES sa obmedzuje používanie pesticídov a uprednostňujú sa alternatívne prístupy alebo techniky, ktoré môžu zahŕňať aj nechemické alternatívy k pesticídom, s výnimkou situácií, keď je použitie pesticídov potrebné na účely kontroly výskytu škodcov a ochorení. Pri tejto činnosti sa hnojivá používajú minimálne a hnoj sa nepoužíva vôbec. Činnosť je v súlade s nariadením (EÚ) 2019/1009 alebo vnútroštátnymi pravidlami o hnojivách alebo zúrodňujúcich látkach na poľnohospodárske použitie. Prijmú sa dobre zdokumentované a overiteľné opatrenia na predchádzanie používaniu účinných látok uvedených v časti A prílohy I k nariadeniu (EÚ) 2019/1021 (38), Rotterdamskom dohovore o udeľovaní predbežného súhlasu po predchádzajúcom ohlásení pre vybrané nebezpečné chemikálie a pesticídy v medzinárodnom obchode, Minamatskom dohovore o ortuti a v Montrealskom protokole o látkach, ktoré poškodzujú ozónovú vrstvu, ako aj účinných látok zaradených do triedy Ia („extrémne nebezpečné“) alebo triedy Ib („vysoko nebezpečné“) v klasifikácii pesticídov podľa nebezpečnosti odporúčanej organizáciou WHO. Činnosť je v súlade s príslušnými vnútroštátnymi právnymi predpismi o účinných látkach. Predchádza sa znečisteniu vody a pôdy a v prípade výskytu znečistenia sa prijmú opatrenia na jeho odstránenie. 6. Ochrana a obnova biodiverzity a ekosystémov Na územiach, ktoré príslušný vnútroštátny orgán vyhlásil za chránené, alebo v chránených biotopoch sa činnosť vykonáva v súlade s cieľmi ochrany týchto území. V prípade biotopov, ktoré sú osobitne citlivé na stratu biodiverzity alebo ktoré majú vysokú hodnotu z hľadiska ochrany, prípadne na územiach vyňatých na účely obnovy takýchto biotopov v súlade s vnútroštátnymi právnymi predpismi sa nevykonáva premena. Podrobné informácie uvedené v bode 1.2 písm. i) obsahujú ustanovenia týkajúce sa zachovania a možného posilnenia biodiverzity v súlade s vnútroštátnymi a miestnymi ustanoveniami vrátane týchto: a) zabezpečenie dobrého stavu ochrany biotopov a druhov, zachovanie typických druhov biotopu; b) vylúčenie použitia alebo introdukcie inváznych nepôvodných druhov; c) vylúčenie použitia nepôvodných druhov, ak sa nepreukáže, že: i) použitie lesného reprodukčného materiálu vedie k priaznivému a vhodnému stavu ekosystému (ako sú klíma, pôdne kritériá a vegetačné pásmo, odolnosť voči lesným požiarom); ii) pôvodné druhy, ktoré sa v súčasnosti na danom území nachádzajú, už nie sú prispôsobené predpokladaným klimatickým a pedohydrologickým podmienkam; d) zabezpečenie zachovania a zlepšenia fyzikálnej, chemickej a biologickej kvality pôdy; e) podpora postupov priaznivých pre biodiverzitu, ktorými sa posilňujú prirodzené procesy lesov; f) vylúčenie premeny ekosystémov s vysokou biodiverzitou na ekosystémy s nižšou biodiverzitou; g) zabezpečenie rozmanitosti súvisiacich biotopov a druhov lesa; h) zabezpečenie rozmanitosti štruktúry porastu a zachovanie alebo posilnenie starších porastov a odumretého dreva.

1.3. Obhospodarovanie lesov

Opis činnosti

Obhospodarovanie lesov podľa vymedzenia vo vnútroštátnych právnych predpisoch. Ak sa takéto vymedzenie vo vnútroštátnych právnych predpisoch neuvádza, pod obhospodarovaním lesov sa rozumie akákoľvek hospodárska činnosť vyplývajúca zo systému uplatňovaného vo vzťahu k lesu, ktorá má vplyv na ekologické, hospodárske alebo sociálne funkcie lesa. Obhospodarovanie lesov nepredpokladá žiadnu zmenu vo využívaní pôdy a uskutočňuje sa na pôde zodpovedajúcej vymedzeniu pojmu „les“ z vnútroštátnych právnych predpisov alebo, ak nie je k dispozícii, vymedzeniu pojmu „les“ organizácie FAO (39).

Hospodárske činnosti v tejto kategórii by mohli patriť pod kód NACE A2 v súlade so štatistickou klasifikáciou ekonomických činností zavedenou nariadením (ES) č. 1893/2006. Hospodárske činnosti v tejto kategórii sa obmedzujú na kódy NACE II 02.10, t. j. lesné hospodárstvo a ostatné služby v lesníctve, 02.20, t. j. ťažba dreva, 02.30, t. j. zber divorastúceho materiálu (okrem dreva), a 02.40, t. j. služby poskytované v lesníctve.

Technické kritériá preskúmania

Významný prínos k zmierneniu zmeny klímy 1. Plán obhospodarovania lesov alebo rovnocenný nástroj 1.1. Na plochu, na ktorej sa činnosť uskutočňuje, sa vzťahuje plán obhospodarovania lesov alebo rovnocenný nástroj stanovený vo vnútroštátnych právnych predpisoch alebo, ak sa vo vnútroštátnych právnych predpisoch nevymedzuje plán obhospodarovania lesov ani rovnocenný nástroj, vymedzenie pojmu „lesnatá plocha s dlhodobým plánom obhospodarovania lesov“ organizácie FAO (40). Plán obhospodarovania lesov alebo rovnocenný nástroj sa týka obdobia 10 rokov alebo dlhšieho obdobia a neustále sa aktualizuje. 1.2. Poskytujú sa informácie o týchto bodoch, ktoré zatiaľ nie sú zdokumentované v pláne obhospodarovania lesov alebo rovnocennom systéme: a) ciele obhospodarovania vrátane hlavných prekážok (41); b) všeobecné stratégie a činnosti plánované na dosiahnutie cieľov obhospodarovania vrátane očakávaných operácií počas celého cyklu lesného hospodárstva; c) vymedzenie kontextu lesného biotopu vrátane hlavných existujúcich a zamýšľaných druhov lesných stromov, ich množstva a rozmiestnenia; d) vymedzenie plochy podľa zápisu do katastra nehnuteľností; e) sekcie, cesty, práva priechodu a iný verejný prístup, fyzické vlastnosti vrátane vodných ciest, plochy, na ktoré sa vzťahujú zákonné alebo iné obmedzenia; f) zavedené opatrenia na zachovanie dobrého stavu lesných ekosystémov; g) zohľadnenie spoločenských otázok (vrátane zachovania krajiny, konzultácií so zainteresovanými stranami v súlade s podmienkami stanovenými vo vnútroštátnych právnych predpisoch); h) posúdenie rizík súvisiacich s lesom vrátane lesných požiarov a výskytu škodcov a ochorení s cieľom zabrániť týmto rizikám, prípadne ich zmierniť a kontrolovať, ako aj zavedených opatrení na zabezpečenie ochrany pred zvyškovými rizikami a adaptácie na ne; i) všetky kritériá zásady „výrazne nenarušiť“, ktoré sú relevantné pre obhospodarovanie lesov. 1.3. Udržateľnosť systémov obhospodarovania lesov zdokumentovaných v pláne uvedenom v bode 1.1 sa zabezpečuje výberom najambicióznejšieho z týchto prístupov: a) obhospodarovanie lesov zodpovedá platnému vnútroštátnemu vymedzeniu udržateľného obhospodarovania lesov; b) obhospodarovanie lesov zodpovedá vymedzeniu pojmu „udržateľné obhospodarovanie lesov“ konferencie Forest Europe (42) a je v súlade s Celoeurópskymi prevádzkovými usmerneniami pre udržateľné obhospodarovanie lesov (43); c) zavedený systém obhospodarovania je v súlade s kritériami udržateľnosti lesov stanovenými v článku 29 ods. 6 smernice (EÚ) 2018/2001 a od dátumu začatia jeho uplatňovania aj s vykonávacím aktom o prevádzkovom usmernení pre energiu z lesnej biomasy prijatým podľa článku 29 ods. 8 uvedenej smernice. 1.4. Súčasťou činnosti nie je degradácia pôdy s vysokými zásobami uhlíka (44). 1.5. Systémy riadenia vykonávanej činnosti sú v súlade s povinnosťou náležitej starostlivosti a požiadavkami na zákonnosť stanovenými v nariadení (EÚ) č. 995/2010. 1.6. Plán obhospodarovania lesov alebo rovnocenný nástroj zahŕňa aj monitorovanie, ktorým sa zabezpečuje správnosť informácií uvedených v pláne, a to najmä pokiaľ ide o údaje týkajúce sa príslušnej plochy. 2. Analýza prínosov pre klímu 2.1. V prípade plôch spĺňajúcich požiadavky na úrovni lesnej zdrojovej oblasti týkajúce sa zabezpečenia dlhodobého zachovania alebo posilnenia úrovní zásob a záchytov uhlíka v lese v súlade s článkom 29 ods. 7 písm. b) smernice (EÚ) 2018/2001 činnosť spĺňa tieto kritériá: a) z analýzy prínosov pre klímu vyplynie, že čistá bilancia emisií skleníkových plynov a odstraňovania skleníkových plynov vyplývajúca z činnosti za 30 rokov od jej začatia je nižšia ako základná hodnota zodpovedajúca bilancii emisií skleníkových plynov a odstraňovania skleníkových plynov za 30 rokov od začiatku činnosti za predpokladu nezmenených postupov, ktorá by sa na príslušnej ploche dosiahla bez uskutočnenia činnosti; b) dlhodobé prínosy pre klímu sa považujú za preukázané, keď sa preukáže súlad s článkom 29 ods. 7 písm. b) smernice (EÚ) 2018/2001. 2.2. V prípade plôch nespĺňajúcich požiadavky na úrovni lesnej zdrojovej oblasti týkajúce sa zabezpečenia dlhodobého zachovania alebo posilnenia úrovní zásob a záchytov uhlíka v lese v súlade s článkom 29 ods. 7 písm. b) smernice (EÚ) 2018/2001 činnosť spĺňa tieto kritériá: a) z analýzy prínosov pre klímu vyplynie, že čistá bilancia emisií skleníkových plynov a odstraňovania skleníkových plynov vyplývajúca z činnosti za 30 rokov od jej začatia je nižšia ako základná hodnota zodpovedajúca bilancii emisií skleníkových plynov a odstraňovania skleníkových plynov za 30 rokov od začiatku činnosti za predpokladu nezmenených postupov, ktorá by sa na príslušnej ploche dosiahla bez uskutočnenia činnosti; b) predpokladaná dlhodobá priemerná čistá bilancia skleníkových plynov v rámci činnosti je nižšia ako dlhodobá priemerná bilancia skleníkových plynov predpokladaná pre základnú hodnotu uvedenú v bode 2.2, pričom dlhodobosť zodpovedá dlhšiemu z týchto dvoch období: 100 rokov a trvanie celého cyklu lesného hospodárstva. 2.3. Výpočet prínosov pre klímu spĺňa všetky tieto kritériá: a) analýza je zlučiteľná s úpravou z roku 2019 týkajúcou sa usmernení IPCC pre národné inventúry skleníkových plynov z roku 2006 (45). Analýza prínosov pre klímu je založená na transparentných, presných, jednotných, úplných a porovnateľných informáciách, týka sa všetkých úložísk uhlíka, na ktoré má činnosť vplyv, a to aj v nadzemnej biomase, podzemnej biomase, odumretom dreve, odpade a pôde, vychádza z najkonzervatívnejších odhadov výpočtu a zahŕňa príslušné úvahy o rizikách nestálosti a zvrátenia sekvestrácie uhlíka, riziku nasýtenia a riziku úniku; b) nezmenenými postupmi (vrátane ťažobných postupov) sú napríklad: i) postupy obhospodarovania zdokumentované v najnovšej verzii plánu obhospodarovania lesov alebo rovnocenného nástroja pred začiatkom činnosti, ak sa nejaká vykonáva; ii) najnovšie nezmenené postupy pred začiatkom činnosti; iii) postupy systému riadenia, ktorými sa zabezpečuje dlhodobé zachovanie alebo posilnenie úrovní zásob a záchytov uhlíka na lesnatej ploche, ako sa to stanovuje v článku 29 ods. 7 písm. b) smernice (EÚ) 2018/2001; c) úroveň podrobnosti analýzy je primeraná veľkosti dotknutej plochy a používajú sa hodnoty špecifické pre dotknutú plochu; d) emisie skleníkových plynov a ich odstraňovanie vyskytujúce sa v dôsledku prírodných rušivých faktorov, ako sú zamorenie škodcami a chorobami, lesné požiare, škody spôsobené vetrom a víchricou, ktoré majú vplyv na danú plochu a spôsobujú jej nedostatočnú výkonnosť, nemajú za následok nesúlad s nariadením (EÚ) 2020/852, ak je analýza prínosov pre klímu v oblasti emisií skleníkových plynov a ich odstraňovania v dôsledku prírodných rušivých faktorov v súlade s úpravou z roku 2019 týkajúcou sa usmernení IPCC pre národné inventúry skleníkových plynov z roku 2006. 2.4. V prípade lesníckych podnikov do 13 ha sa vypracovanie analýzy prínosov pre klímu nevyžaduje. 3. Záruka stálosti 3.1. V súlade s vnútroštátnymi právnymi predpismi sa stav lesov v oblasti uskutočňovania činnosti zaručuje niektorým z týchto opatrení: a) plocha sa klasifikuje ako trvalý štátny les podľa vymedzenia organizácie FAO (46); b) plocha sa klasifikuje ako chránené územie; c) na plochu sa vzťahuje akákoľvek právna alebo zmluvná záruka, ktorou sa zabezpečuje, že zostane lesom. 3.2. V súlade s vnútroštátnymi právnymi predpismi sa prevádzkovateľ činnosti zaväzuje, že v budúcich aktualizáciách plánu obhospodarovania lesov alebo rovnocenného nástroja, ktoré pôjdu nad rámec financovanej činnosti, sa bude naďalej snažiť o zabezpečenie prínosnosti pre klímu, ako sa to stanovuje v bode 2. Okrem toho sa prevádzkovateľ činnosti zaväzuje, že bude kompenzovať každé zhoršenie prínosnosti pre klímu stanovenej v bode 2 rovnocenným prínosom pre klímu, ktorý bude vyplývať z vykonávania niektorej z činností lesného hospodárstva vymedzených v tomto nariadení. 4. Audit Do dvoch rokov od začatia činnosti a potom každých 10 rokov overí niektorý zo subjektov uvedených ďalej, či je činnosť zlučiteľná s kritériami významného prínosu k zmierneniu zmeny klímy a s kritériami zásady „výrazne nenarušiť“: a) príslušné vnútroštátne orgány; b) nezávislý certifikačný orgán tretej strany na žiadosť vnútroštátnych orgánov alebo prevádzkovateľa činnosti. S cieľom znížiť náklady možno audity vykonávať spoločne s akoukoľvek certifikáciou lesov, klimatickou certifikáciou alebo iným auditom. Nezávislý certifikačný orgán tretej strany nesmie byť v konflikte záujmov s vlastníkom či zakladateľom, ani sa zapájať do prípravy či prevádzky činnosti. 5. Skupinové posúdenie Súlad s kritériami významného prínosu k zmierneniu zmeny klímy a s kritériami zásady „výrazne nenarušiť“ možno overiť: a) na úrovni lesnej zdrojovej oblasti (47) vymedzenej v článku 2 ods. 30 smernice (EÚ) 2018/2001; b) na úrovni skupiny podnikov, ktorá je dostatočne homogénna na to, aby bolo možné hodnotiť riziká súvisiace s udržateľnosťou lesohospodárskej činnosti, za predpokladu, že všetky tieto podniky majú medzi sebou trvácny vzťah a podieľajú sa na činnosti, pričom skupina týchto podnikov zostane pri všetkých následných auditoch rovnaká. „Výrazne nenarušiť“ 2. Adaptácia na zmenu klímy Táto činnosť spĺňa kritériá stanovené v dodatku A k tejto prílohe. 3. Udržateľné využívanie a ochrana vodných a morských zdrojov Táto činnosť spĺňa kritériá stanovené v dodatku B k tejto prílohe. Podrobné informácie uvedené v bode 1.2 písm. i) obsahujú ustanovenia týkajúce sa plnenia kritérií stanovených v dodatku B k tejto prílohe. 4. Prechod na obehové hospodárstvo Zmena v pestovaní lesa vyvolaná činnosťou na ploche, na ktorej sa daná činnosť uskutočňuje, pravdepodobne nebude mať za následok významné zníženie objemu udržateľných dodávok primárnej lesnej biomasy vhodnej na výrobu produktov z dreva s dlhodobým potenciálom obehovosti. Toto kritérium možno preukázať analýzou prínosov pre klímu uvedenou v bode 2. 5. Prevencia a kontrola znečisťovania V súlade so smernicou 2009/128/ES sa obmedzuje používanie pesticídov a uprednostňujú sa alternatívne prístupy alebo techniky, ktoré môžu zahŕňať aj nechemické alternatívy k pesticídom, s výnimkou situácií, keď je použitie pesticídov potrebné na účely kontroly výskytu škodcov a ochorení. Pri tejto činnosti sa hnojivá používajú minimálne a hnoj sa nepoužíva vôbec. Činnosť je v súlade s nariadením (EÚ) 2019/1009 alebo vnútroštátnymi pravidlami o hnojivách alebo zúrodňujúcich látkach na poľnohospodárske použitie. Prijmú sa dobre zdokumentované a overiteľné opatrenia na predchádzanie používaniu účinných látok uvedených v časti A prílohy I k nariadeniu (EÚ) 2019/1021 (48), Rotterdamskom dohovore o udeľovaní predbežného súhlasu po predchádzajúcom ohlásení pre vybrané nebezpečné chemikálie a pesticídy v medzinárodnom obchode, Minamatskom dohovore o ortuti a v Montrealskom protokole o látkach, ktoré poškodzujú ozónovú vrstvu, ako aj účinných látok zaradených do triedy Ia („extrémne nebezpečné“) alebo triedy Ib („vysoko nebezpečné“) v klasifikácii pesticídov podľa nebezpečnosti odporúčanej organizáciou WHO (49). Činnosť je v súlade s príslušnými vnútroštátnymi právnymi predpismi o účinných látkach. Predchádza sa znečisteniu vody a pôdy a v prípade výskytu znečistenia sa prijmú opatrenia na jeho odstránenie. 6. Ochrana a obnova biodiverzity a ekosystémov Na územiach, ktoré príslušný vnútroštátny orgán vyhlásil za chránené, alebo v chránených biotopoch sa činnosť vykonáva v súlade s cieľmi ochrany týchto území. V prípade biotopov, ktoré sú osobitne citlivé na stratu biodiverzity alebo ktoré majú vysokú hodnotu z hľadiska ochrany, prípadne na územiach vyňatých na účely obnovy takýchto biotopov v súlade s vnútroštátnymi právnymi predpismi sa nevykonáva premena. Podrobné informácie uvedené v bode 1.2 písm. i) obsahujú ustanovenia týkajúce sa zachovania a možného posilnenia biodiverzity v súlade s vnútroštátnymi a miestnymi ustanoveniami vrátane týchto: a) zabezpečenie dobrého stavu ochrany biotopov a druhov, zachovanie typických druhov biotopu; b) vylúčenie použitia alebo introdukcie inváznych nepôvodných druhov; c) vylúčenie použitia nepôvodných druhov, ak sa nepreukáže, že: i) použitie lesného reprodukčného materiálu vedie k priaznivému a vhodnému stavu ekosystému (ako sú klíma, pôdne kritériá a vegetačné pásmo, odolnosť voči lesným požiarom); ii) pôvodné druhy, ktoré sa v súčasnosti na danom území nachádzajú, už nie sú prispôsobené predpokladaným klimatickým a pedohydrologickým podmienkam; d) zabezpečenie zachovania a zlepšenia fyzikálnej, chemickej a biologickej kvality pôdy; e) podpora postupov priaznivých pre biodiverzitu, ktorými sa posilňujú prirodzené procesy lesov; f) vylúčenie premeny ekosystémov s vysokou biodiverzitou na ekosystémy s nižšou biodiverzitou; g) zabezpečenie rozmanitosti súvisiacich biotopov a druhov lesa; h) zabezpečenie rozmanitosti štruktúry porastu a zachovanie alebo posilnenie starších porastov a odumretého dreva.

1.4. Ochranné lesné hospodárstvo

Opis činnosti

Činnosti obhospodarovania lesov, cieľom ktorých je zachovanie jedného alebo viacerých biotopov alebo druhov. Ochranné lesné hospodárstvo nepredpokladá žiadnu zmenu kategórie pôdy a uskutočňuje sa na pôde zodpovedajúcej vymedzeniu pojmu „les“ z vnútroštátnych právnych predpisov alebo, ak nie je k dispozícii, vymedzeniu pojmu „les“ organizácie FAO (50).

Hospodárske činnosti v tejto kategórii by mohli patriť pod kód NACE A2 v súlade so štatistickou klasifikáciou ekonomických činností zavedenou nariadením (ES) č. 1893/2006. Hospodárske činnosti v tejto kategórii sa obmedzujú na kódy NACE II 02.10, t. j. lesné hospodárstvo a ostatné služby v lesníctve, 02.20, t. j. ťažba dreva, 02.30, t. j. zber divorastúceho materiálu (okrem dreva), a 02.40, t. j. služby poskytované v lesníctve.

Technické kritériá preskúmania

Významný prínos k zmierneniu zmeny klímy 1. Plán obhospodarovania lesov alebo rovnocenný nástroj 1.1. Na plochu, na ktorej sa činnosť uskutočňuje, sa vzťahuje plán obhospodarovania lesov alebo rovnocenný nástroj stanovený vo vnútroštátnych právnych predpisoch alebo, ak sa vo vnútroštátnych právnych predpisoch nevymedzuje plán obhospodarovania lesov, vymedzenie pojmu „lesnatá plocha s dlhodobým plánom obhospodarovania lesov“ organizácie FAO (51). Plán obhospodarovania lesov alebo rovnocenný nástroj sa týka obdobia 10 rokov alebo dlhšieho obdobia a neustále sa aktualizuje. 1.2. Poskytujú sa informácie o týchto bodoch, ktoré zatiaľ nie sú zdokumentované v pláne obhospodarovania lesov alebo rovnocennom systéme: a) ciele obhospodarovania vrátane hlavných prekážok; b) všeobecné stratégie a činnosti plánované na dosiahnutie cieľov obhospodarovania vrátane očakávaných operácií počas celého cyklu lesného hospodárstva; c) vymedzenie kontextu lesného biotopu, hlavných a zamýšľaných druhov lesných stromov, ich množstva a rozmiestnenia podľa kontextu miestneho lesného ekosystému; d) vymedzenie plochy podľa zápisu do katastra nehnuteľností; e) sekcie, cesty, práva priechodu a iný verejný prístup, fyzické vlastnosti vrátane vodných ciest, plochy, na ktoré sa vzťahujú zákonné alebo iné obmedzenia; f) zavedené opatrenia na zachovanie dobrého stavu lesných ekosystémov; g) zohľadnenie spoločenských otázok (vrátane zachovania krajiny, konzultácií so zainteresovanými stranami v súlade s podmienkami stanovenými vo vnútroštátnych právnych predpisoch); h) posúdenie rizík súvisiacich s lesom vrátane lesných požiarov a výskytu škodcov a ochorení s cieľom zabrániť týmto rizikám, prípadne ich zmierniť a kontrolovať, ako aj zavedených opatrení na zabezpečenie ochrany pred zvyškovými rizikami a adaptácie na ne; i) všetky kritériá zásady „výrazne nenarušiť“, ktoré sú relevantné pre obhospodarovanie lesov. 1.3. Plán obhospodarovania lesov alebo rovnocenný nástroj: a) obsahuje primárne určený cieľ obhospodarovania (52), ktorý spočíva v ochrane pôdy a vody (53), ochrane biodiverzity (54) alebo sociálnych službách (55) vychádzajúcich z vymedzení organizácie FAO; b) podporuje postupy priaznivé pre biodiverzitu, ktorými sa posilňujú prirodzené procesy lesov; c) obsahuje analýzu: i) vplyvov a tlakov na ochranu biotopov a rozmanitosť súvisiacich biotopov; ii) podmienok ťažby s minimálnym vplyvom na pôdu; iii) iných činností, ktoré majú vplyv na ciele ochrany, ako sú poľovníctvo a rybolov, poľnohospodárske, pastierske, lesnícke, priemyselné, ťažobné a komerčné činnosti. 1.4. Udržateľnosť systémov obhospodarovania lesov zdokumentovaných v pláne uvedenom v bode 1.1 sa zabezpečuje výberom najambicióznejšieho z týchto prístupov: a) obhospodarovanie lesov zodpovedá vnútroštátnemu vymedzeniu udržateľného obhospodarovania lesov, ak existuje; b) obhospodarovanie lesov zodpovedá vymedzeniu pojmu „udržateľné obhospodarovanie lesov“ konferencie Forest Europe (56) a je v súlade s Celoeurópskymi prevádzkovými usmerneniami pre udržateľné obhospodarovanie lesov (57); c) zavedený systém obhospodarovania je v súlade s kritériami udržateľnosti lesov vymedzenými v článku 29 ods. 6 smernice (EÚ) 2018/2001 a od dátumu začatia jeho uplatňovania aj s vykonávacím aktom o prevádzkovom usmernení pre energiu z lesnej biomasy prijatým podľa článku 29 ods. 8 uvedenej smernice. 1.5. Súčasťou činnosti nie je degradácia pôdy s vysokými zásobami uhlíka (58). 1.6. Systémy riadenia vykonávanej činnosti sú v súlade s povinnosťou náležitej starostlivosti a požiadavkami na zákonnosť stanovenými v nariadení (EÚ) č. 995/2010. 1.7. Plán obhospodarovania lesov alebo rovnocenný nástroj sa týka aj monitorovania, ktorým sa zabezpečuje správnosť informácií uvedených v pláne, a to najmä pokiaľ ide o údaje týkajúce sa príslušnej plochy. 2. Analýza prínosov pre klímu 2.1. V prípade plôch spĺňajúcich požiadavky na úrovni lesnej zdrojovej oblasti týkajúce sa zabezpečenia dlhodobého zachovania alebo posilnenia úrovní zásob a záchytov uhlíka v lese v súlade s článkom 29 ods. 7 písm. b) smernice (EÚ) 2018/2001 činnosť spĺňa tieto kritériá: a) z analýzy prínosov pre klímu vyplynie, že čistá bilancia emisií skleníkových plynov a odstraňovania skleníkových plynov vyplývajúca z činnosti za 30 rokov od jej začatia je nižšia ako základná hodnota zodpovedajúca bilancii emisií skleníkových plynov a odstraňovania skleníkových plynov za 30 rokov od začiatku činnosti za predpokladu nezmenených postupov, ktorá by sa na príslušnej ploche dosiahla bez uskutočnenia činnosti; b) dlhodobé prínosy pre klímu sa považujú za preukázané, keď sa preukáže súlad s článkom 29 ods. 7 písm. b) smernice (EÚ) 2018/2001. 2.2. V prípade plôch nespĺňajúcich požiadavky na úrovni lesnej zdrojovej oblasti týkajúce sa zabezpečenia dlhodobého zachovania alebo posilnenia úrovní zásob a záchytov uhlíka v lese v súlade s článkom 29 ods. 7 písm. b) smernice (EÚ) 2018/2001 činnosť spĺňa tieto kritériá: a) z analýzy prínosov pre klímu vyplynie, že čistá bilancia emisií skleníkových plynov a odstraňovania skleníkových plynov vyplývajúca z činnosti za 30 rokov od jej začatia je nižšia ako základná hodnota zodpovedajúca bilancii emisií skleníkových plynov a odstraňovania skleníkových plynov za 30 rokov od začiatku činnosti za predpokladu nezmenených postupov, ktorá by sa na príslušnej ploche dosiahla bez uskutočnenia činnosti; b) predpokladaná dlhodobá priemerná čistá bilancia skleníkových plynov v rámci činnosti je nižšia ako dlhodobá priemerná bilancia skleníkových plynov predpokladaná pre základnú hodnotu uvedenú v bode 2.2, pričom dlhodobosť zodpovedá dlhšiemu z týchto dvoch období: 100 rokov a trvanie celého cyklu lesného hospodárstva. 2.3. Výpočet prínosov pre klímu spĺňa všetky tieto kritériá: a) analýza je zlučiteľná s úpravou z roku 2019 týkajúcou sa usmernení IPCC pre národné inventúry skleníkových plynov z roku 2006 (59). Analýza prínosov pre klímu je založená na transparentných, presných, jednotných, úplných a porovnateľných informáciách, týka sa všetkých úložísk uhlíka, na ktoré má činnosť vplyv, a to aj v nadzemnej biomase, podzemnej biomase, odumretom dreve, odpade a pôde, vychádza z najkonzervatívnejších odhadov výpočtu a zahŕňa príslušné úvahy o rizikách nestálosti a zvrátenia sekvestrácie uhlíka, riziku nasýtenia a riziku úniku; b) nezmenenými postupmi (vrátane ťažobných postupov) sú napríklad: i) postupy obhospodarovania zdokumentované v najnovšej verzii plánu obhospodarovania lesov alebo rovnocenného nástroja pred začiatkom činnosti, ak sa nejaká vykonáva; ii) najnovšie nezmenené postupy pred začiatkom činnosti; iii) postupy systému riadenia, ktorými sa zabezpečuje dlhodobé zachovanie alebo posilnenie úrovní zásob a záchytov uhlíka na lesnatej ploche, ako sa to stanovuje v článku 29 ods. 7 písm. b) smernice (EÚ) 2018/2001; c) úroveň podrobnosti analýzy je primeraná veľkosti dotknutej plochy a používajú sa hodnoty špecifické pre dotknutú plochu; d) emisie skleníkových plynov a ich odstraňovanie vyskytujúce sa v dôsledku prírodných rušivých faktorov, ako sú zamorenie škodcami a chorobami, lesné požiare, škody spôsobené vetrom a víchricou, ktoré majú vplyv na danú plochu a spôsobujú jej nedostatočnú výkonnosť, nemajú za následok nesúlad s kritériami nariadenia (EÚ) 2020/852, ak je analýza prínosov pre klímu v oblasti emisií skleníkových plynov a ich odstraňovania v dôsledku prírodných rušivých faktorov v súlade s úpravou z roku 2019 týkajúcou sa usmernení IPCC pre národné inventúry skleníkových plynov z roku 2006. 2.4. V prípade lesníckych podnikov do 13 ha sa vypracovanie analýzy prínosov pre klímu nevyžaduje. 3. Záruka stálosti 3.1. V súlade s vnútroštátnymi právnymi predpismi sa stav lesov v oblasti uskutočňovania činnosti zaručuje niektorým z týchto opatrení: a) plocha sa klasifikuje ako trvalý štátny les podľa vymedzenia organizácie FAO (60); b) plocha sa klasifikuje ako chránené územie; c) na plochu sa vzťahuje akákoľvek právna alebo zmluvná záruka, ktorou sa zabezpečuje, že zostane lesom. 3.2. V súlade s vnútroštátnymi právnymi predpismi sa prevádzkovateľ činnosti zaväzuje, že v budúcich aktualizáciách plánu obhospodarovania lesov alebo rovnocenného nástroja, ktoré pôjdu nad rámec financovanej činnosti, sa bude naďalej snažiť o zabezpečenie prínosnosti pre klímu, ako sa to stanovuje v bode 2. Okrem toho sa prevádzkovateľ činnosti zaväzuje, že bude kompenzovať každé zhoršenie prínosnosti pre klímu stanovenej v bode 2 rovnocenným prínosom pre klímu, ktorý bude vyplývať z vykonávania niektorej z činností lesného hospodárstva vymedzených v tomto nariadení. 4. Audit Do dvoch rokov od začatia činnosti a potom každých 10 rokov overí niektorý zo subjektov uvedených ďalej, či je činnosť zlučiteľná s kritériami významného prínosu k zmierneniu zmeny klímy a s kritériami zásady „výrazne nenarušiť“: a) príslušné vnútroštátne orgány; b) nezávislý certifikačný orgán tretej strany na žiadosť vnútroštátnych orgánov alebo prevádzkovateľa činnosti. S cieľom znížiť náklady možno audity vykonávať spoločne s akoukoľvek certifikáciou lesov, klimatickou certifikáciou alebo iným auditom. Nezávislý certifikačný orgán tretej strany nesmie byť v konflikte záujmov s vlastníkom či zakladateľom, ani sa zapájať do prípravy či prevádzky činnosti. 5. Skupinové posúdenie Súlad s kritériami významného prínosu k zmierneniu zmeny klímy a s kritériami zásady „výrazne nenarušiť“ možno overiť: a) na úrovni lesnej zdrojovej oblasti (61) vymedzenej v článku 2 ods. 30 smernice (EÚ) 2018/2001; b) na úrovni skupiny lesníckych podnikov, ktorá je dostatočne homogénna na to, aby bolo možné hodnotiť riziká súvisiace s udržateľnosťou lesohospodárskej činnosti, za predpokladu, že všetky tieto podniky majú medzi sebou trvácny vzťah a podieľajú sa na činnosti, pričom skupina týchto podnikov zostane pri všetkých následných auditoch rovnaká. „Výrazne nenarušiť“ 2. Adaptácia na zmenu klímy Táto činnosť spĺňa kritériá stanovené v dodatku A k tejto prílohe. 3. Udržateľné využívanie a ochrana vodných a morských zdrojov Táto činnosť spĺňa kritériá stanovené v dodatku B k tejto prílohe. Podrobné informácie uvedené v bode 1.2 písm. i) obsahujú ustanovenia týkajúce sa plnenia kritérií stanovených v dodatku B k tejto prílohe. 4. Prechod na obehové hospodárstvo Zmena v pestovaní lesa vyvolaná činnosťou na ploche, na ktorej sa daná činnosť uskutočňuje, pravdepodobne nebude mať za následok významné zníženie objemu udržateľných dodávok primárnej lesnej biomasy vhodnej na výrobu produktov z dreva s dlhodobým potenciálom obehovosti. Toto kritérium možno preukázať analýzou prínosov pre klímu uvedenou v bode 2. 5. Prevencia a kontrola znečisťovania Pri tejto činnosti sa nepoužívajú pesticídy ani hnojivá. Prijmú sa dobre zdokumentované a overiteľné opatrenia na predchádzanie používaniu účinných látok uvedených v časti A prílohy I k nariadeniu (EÚ) 2019/1021 (62), Rotterdamskom dohovore o udeľovaní predbežného súhlasu po predchádzajúcom ohlásení pre vybrané nebezpečné chemikálie a pesticídy v medzinárodnom obchode, Minamatskom dohovore o ortuti a v Montrealskom protokole o látkach, ktoré poškodzujú ozónovú vrstvu, ako aj účinných látok zaradených do triedy Ia („extrémne nebezpečné“) alebo triedy Ib („vysoko nebezpečné“) v klasifikácii pesticídov podľa nebezpečnosti odporúčanej organizáciou WHO (63). Činnosť je v súlade s príslušnými vnútroštátnymi právnymi predpismi o účinných látkach. Predchádza sa znečisteniu vody a pôdy a v prípade výskytu znečistenia sa prijmú opatrenia na jeho odstránenie. 6. Ochrana a obnova biodiverzity a ekosystémov Na územiach, ktoré príslušný vnútroštátny orgán vyhlásil za chránené, alebo v chránených biotopoch sa činnosť vykonáva v súlade s cieľmi ochrany týchto území. V prípade biotopov, ktoré sú osobitne citlivé na stratu biodiverzity alebo ktoré majú vysokú hodnotu z hľadiska ochrany, prípadne na územiach vyňatých na účely obnovy takýchto biotopov v súlade s vnútroštátnymi právnymi predpismi sa nevykonáva premena. Podrobné informácie uvedené v bode 1.2 písm. i) obsahujú ustanovenia týkajúce sa zachovania a možného posilnenia biodiverzity v súlade s vnútroštátnymi a miestnymi ustanoveniami vrátane týchto: a) zabezpečenie dobrého stavu ochrany biotopov a druhov, zachovanie typických druhov biotopu; b) vylúčenie použitia alebo introdukcie inváznych nepôvodných druhov; c) vylúčenie použitia nepôvodných druhov, ak sa nepreukáže, že: i) použitie lesného reprodukčného materiálu vedie k priaznivému a vhodnému stavu ekosystému (ako sú klíma, pôdne kritériá a vegetačné pásmo, odolnosť voči lesným požiarom); ii) pôvodné druhy, ktoré sa v súčasnosti na danom území nachádzajú, už nie sú prispôsobené predpokladaným klimatickým a pedohydrologickým podmienkam; d) zabezpečenie zachovania a zlepšenia fyzikálnej, chemickej a biologickej kvality pôdy; e) podpora postupov priaznivých pre biodiverzitu, ktorými sa posilňujú prirodzené procesy lesov; f) vylúčenie premeny ekosystémov s vysokou biodiverzitou na ekosystémy s nižšou biodiverzitou; g) zabezpečenie rozmanitosti súvisiacich biotopov a druhov lesa; h) zabezpečenie rozmanitosti štruktúry porastu a zachovanie alebo posilnenie starších porastov a odumretého dreva.

2. ČINNOSTI OCHRANY A OBNOVY ŽIVOTNÉHO PROSTREDIA

2.1. Obnova mokradí

Opis činnosti

Obnova mokradí znamená hospodárske činnosti, ktorými sa podporuje návrat k pôvodnému stavu mokradí, a hospodárske činnosti, ktorými sa zlepšujú funkcie mokradí bez toho, aby sa nevyhnutne podporoval návrat do stavu pred narušením, pričom mokrade predstavujú pôdu zodpovedajúcu medzinárodnému vymedzeniu mokrade (64) alebo rašeliniska (65) z Dohovoru o mokradiach majúcich medzinárodný význam predovšetkým ako biotopy vodného vtáctva (Ramsarský dohovor) (66). Dotknutá plocha zodpovedá vymedzeniu mokrade Úniou, ako sa uvádza v oznámení Komisie o rozumnom využívaní a ochrane mokradí (67).

Hospodárske činnosti v tejto kategórii nemajú priradený žiadny kód NACE podľa štatistickej klasifikácie ekonomických činností zavedenej nariadením (ES) č. 1893/2006, ale patria do triedy 6 štatistickej klasifikácie činností na ochranu životného prostredia (CEPA) zavedenej nariadením Európskeho parlamentu a Rady (EÚ) č. 691/2011 (68).

Technické kritériá preskúmania

Významný prínos k zmierneniu zmeny klímy 1. Plán obnovy 1.1. Na ploche sa vykonáva plán obnovy, ktorý je zlučiteľný so zásadami a usmerneniami Ramsarského dohovoru o obnove mokradí (69), a to až dovtedy, kým sa plocha neklasifikuje ako mokraď a nie je pre ňu vypracovaný plán správy mokrade vychádzajúci z usmernení Ramsarského dohovoru týkajúcich sa plánovania správy lokalít Ramsarského dohovoru a iných mokradí (70). V prípade rašelinísk vychádza plán obnovy z odporúčaní uvedených v príslušných rezolúciách Ramsarského dohovoru vrátane rezolúcie XIII/13. 1.2. V pláne obnovy sa dôkladne zvážia miestne hydrologické a pedologické podmienky, a to vrátane dynamiky nasakovania pôdy a zmeny aeróbnych a anaeróbnych podmienok. 1.3. V pláne obnovy sa uvádzajú všetky kritériá zásady „výrazne nenarušiť“ súvisiace so správou mokradí. 1.4. Plán obnovy zahŕňa aj monitorovanie, ktorým sa zabezpečuje správnosť informácií uvedených v pláne, a to najmä pokiaľ ide o údaje týkajúce sa príslušnej plochy. 2. Analýza prínosov pre klímu 2.1. Činnosť je v súlade s týmito kritériami: a) z analýzy prínosov pre klímu vyplynie, že čistá bilancia emisií skleníkových plynov a odstraňovania skleníkových plynov vyplývajúca z činnosti za 30 rokov od jej začatia je nižšia ako základná hodnota zodpovedajúca bilancii emisií skleníkových plynov a odstraňovania skleníkových plynov za 30 rokov od začiatku činnosti za predpokladu nezmenených postupov, ktorá by sa na príslušnej ploche dosiahla bez uskutočnenia činnosti; b) predpokladaná dlhodobá priemerná čistá bilancia skleníkových plynov v rámci činnosti je nižšia ako dlhodobá priemerná bilancia skleníkových plynov predpokladaná pre základnú hodnotu uvedenú v bode 2.2, pričom dlhodobosť znamená 100 rokov. 2.2. Výpočet prínosov pre klímu spĺňa všetky tieto kritériá: a) analýza je zlučiteľná s úpravou z roku 2019 týkajúcou sa usmernení IPCC pre národné inventúry skleníkových plynov z roku 2006 (71). Konkrétne platí, že ak sa vymedzenie mokrade použité v analýze líši od vymedzenia mokrade použitého v národnej inventúre skleníkových plynov, analýza obsahuje identifikáciu jednotlivých kategórií pôdy na príslušnej ploche. Analýza prínosov pre klímu je založená na transparentných, presných, jednotných, úplných a porovnateľných informáciách, týka sa všetkých úložísk uhlíka, na ktoré má činnosť vplyv, a to aj v nadzemnej biomase, podzemnej biomase, odumretom dreve, odpade a pôde, vychádza z najkonzervatívnejších odhadov výpočtu a zahŕňa príslušné úvahy o rizikách nestálosti a zvrátenia sekvestrácie uhlíka, riziku nasýtenia a riziku úniku. V prípade pobrežných mokradí sa v analýze prínosov pre klímu zvažujú prognózy očakávaného relatívneho zvyšovania hladiny morí a pravdepodobnosť migrácie mokradí; b) nezmenenými postupmi (vrátane ťažobných postupov) sú napríklad: i) postupy správy zdokumentované pred začiatkom činnosti, ak sa nejaká vykonáva; ii) najnovšie nezmenené postupy pred začiatkom činnosti. c) úroveň podrobnosti analýzy je primeraná veľkosti dotknutej plochy a používajú sa hodnoty špecifické pre dotknutú plochu; d) emisie skleníkových plynov a ich odstraňovanie vyskytujúce sa v dôsledku prírodných rušivých faktorov, ako sú zamorenie škodcami a chorobami, požiare, škody spôsobené vetrom a víchricou, ktoré majú vplyv na danú plochu a spôsobujú jej nedostatočnú výkonnosť, nemajú za následok nesúlad s kritériami nariadenia (EÚ) 2020/852, ak je analýza prínosov pre klímu v oblasti emisií skleníkových plynov a ich odstraňovania v dôsledku prírodných rušivých faktorov v súlade s úpravou z roku 2019 týkajúcou sa usmernení IPCC pre národné inventúry skleníkových plynov z roku 2006. 4. Záruka stálosti 4.1. V súlade s vnútroštátnymi právnymi predpismi sa stav mokradí v oblasti uskutočňovania činnosti zaručuje niektorým z týchto opatrení: a) plocha sa má ponechať ako mokraď a jej pôda sa nesmie využívať iným spôsobom; b) plocha sa klasifikuje ako chránené územie; c) na plochu sa vzťahuje akákoľvek právna alebo zmluvná záruka, ktorou sa zabezpečuje, že zostane mokraďou. 4.2. V súlade s vnútroštátnymi právnymi predpismi sa prevádzkovateľ činnosti zaväzuje, že v budúcich aktualizáciách plánu obnovy, ktoré pôjdu nad rámec financovanej činnosti, sa bude naďalej snažiť o zabezpečenie prínosnosti pre klímu, ako sa to stanovuje v bode 2. Okrem toho sa prevádzkovateľ činnosť zaväzuje, že bude kompenzovať každé zhoršenie prínosnosti pre klímu stanovenej v bode 2 rovnocenným prínosom pre klímu, ktorý bude vyplývať z vykonávania niektorej z činností ochrany a obnovy životného prostredia vymedzených v tomto nariadení. 5. Audit Do dvoch rokov od začatia činnosti a potom každých 10 rokov overí niektorý zo subjektov uvedených ďalej, či je činnosť zlučiteľná s kritériami významného prínosu k zmierneniu zmeny klímy a s kritériami zásady „výrazne nenarušiť“: a) príslušné vnútroštátne orgány; b) nezávislý certifikačný orgán tretej strany na žiadosť vnútroštátnych orgánov alebo prevádzkovateľa činnosti. S cieľom znížiť náklady možno audity vykonávať spoločne s akoukoľvek certifikáciou lesov, klimatickou certifikáciou alebo iným auditom. Nezávislý certifikačný orgán tretej strany nesmie byť v konflikte záujmov s vlastníkom či zakladateľom, ani sa zapájať do prípravy či prevádzky činnosti. 6. Skupinové posúdenie Súlad s kritériami významného prínosu k zmierneniu zmeny klímy a s kritériami zásady „výrazne nenarušiť“ možno skontrolovať na úrovni skupiny podnikov, ktorá je dostatočne homogénna na to, aby bolo možné hodnotiť riziká súvisiace s udržateľnosťou lesohospodárskej činnosti, za predpokladu, že všetky tieto podniky majú medzi sebou trvácny vzťah a podieľajú sa na činnosti, pričom skupina týchto podnikov zostane pri všetkých následných auditoch rovnaká. „Výrazne nenarušiť“ 2. Adaptácia na zmenu klímy Táto činnosť spĺňa kritériá stanovené v dodatku A k tejto prílohe. 3. Udržateľné využívanie a ochrana vodných a morských zdrojov Táto činnosť spĺňa kritériá stanovené v dodatku B k tejto prílohe. 4. Prechod na obehové hospodárstvo Ťažba rašeliny sa minimalizuje. 5. Prevencia a kontrola znečisťovania V súlade so smernicou 2009/128/ES sa minimalizuje používanie pesticídov a uprednostňujú sa alternatívne prístupy alebo techniky, ktoré môžu zahŕňať aj nechemické alternatívy k pesticídom, s výnimkou situácií, keď je použitie pesticídov potrebné na účely kontroly výskytu škodcov a ochorení. Pri tejto činnosti sa hnojivá používajú minimálne a hnoj sa nepoužíva vôbec. Činnosť je v súlade s nariadením (EÚ) 2019/1009 alebo vnútroštátnymi pravidlami o hnojivách alebo zúrodňujúcich látkach na poľnohospodárske použitie. Prijmú sa dobre zdokumentované a overiteľné opatrenia na predchádzanie používaniu účinných látok uvedených v časti A prílohy I k nariadeniu (EÚ) 2019/1021 (72), Rotterdamskom dohovore o udeľovaní predbežného súhlasu po predchádzajúcom ohlásení pre vybrané nebezpečné chemikálie a pesticídy v medzinárodnom obchode, Minamatskom dohovore o ortuti a v Montrealskom protokole o látkach, ktoré poškodzujú ozónovú vrstvu, ako aj účinných látok zaradených do triedy Ia („extrémne nebezpečné“) alebo triedy Ib („vysoko nebezpečné“) v klasifikácii pesticídov podľa nebezpečnosti odporúčanej organizáciou WHO (73). Činnosť je v súlade s príslušnými vnútroštátnymi vykonávacími právnymi predpismi o účinných látkach. Predchádza sa znečisteniu vody a pôdy a v prípade výskytu znečistenia sa prijmú opatrenia na jeho odstránenie. 6. Ochrana a obnova biodiverzity a ekosystémov Na územiach, ktoré príslušný vnútroštátny orgán vyhlásil za chránené, alebo v chránených biotopoch sa činnosť vykonáva v súlade s cieľmi ochrany týchto území. V prípade biotopov, ktoré sú osobitne citlivé na stratu biodiverzity alebo ktoré majú vysokú hodnotu z hľadiska ochrany, prípadne na územiach vyňatých na účely obnovy takýchto biotopov v súlade s vnútroštátnymi právnymi predpismi sa nevykonáva premena. Plán uvedený v bode 1 (plán obnovy) tohto oddielu obsahuje ustanovenia týkajúce sa zachovania a možného posilnenia biodiverzity v súlade s vnútroštátnymi a miestnymi ustanoveniami vrátane týchto: a) zabezpečenie dobrého stavu ochrany biotopov a druhov, zachovanie typických druhov biotopu; b) vylúčenie použitia alebo introdukcie inváznych druhov.

3. PRIEMYSELNÁ VÝROBA

3.1. Výroba technológií v oblasti energie z obnoviteľných zdrojov

Opis činnosti

Výroba technológií v oblasti energie z obnoviteľných zdrojov, pričom energia z obnoviteľných zdrojov sa vymedzuje v článku 2 ods. 1 smernice (EÚ) 2018/2001.

Hospodárske činnosti v tejto kategórii by mohli patriť pod niekoľko kódov NACE, najmä C25, C27 a C28, v súlade so štatistickou klasifikáciou ekonomických činností zavedenou nariadením (ES) č. 1893/2006.

Činnosť v tejto kategórii je podľa uvedenia v článku 10 ods. 1 písm. i) nariadenia (EÚ) 2020/852 podporná, ak spĺňa technické kritériá preskúmania stanovené v tomto oddiele.

Technické kritériá preskúmania

Významný prínos k zmierneniu zmeny klímy V rámci tejto hospodárskej činnosti sa vyrábajú technológie v oblasti energie z obnoviteľných zdrojov. „Výrazne nenarušiť“ 2. Adaptácia na zmenu klímy Táto činnosť spĺňa kritériá stanovené v dodatku A k tejto prílohe. 3. Udržateľné využívanie a ochrana vodných a morských zdrojov Táto činnosť spĺňa kritériá stanovené v dodatku B k tejto prílohe. 4. Prechod na obehové hospodárstvo V rámci tejto činnosti sa posudzuje dostupnosť techník a pokiaľ je to možné, prijímajú sa techniky, ktorými sa podporuje: a) opätovné použitie a využívanie druhotných surovín a opätovne použitých komponentov vo vyrábaných výrobkoch; b) koncepcia vysokej trvanlivosti, recyklovateľnosti, ľahkého rozoberania a prispôsobiteľnosti vyrábaných výrobkov; c) odpadové hospodárstvo, v rámci ktorého sa vo výrobnom procese uprednostňuje recyklácia odpadu pred jeho zneškodňovaním; d) informácie o látkach vzbudzujúcich obavy počas životného cyklu vyrábaných výrobkov a vysledovateľnosť týchto látok. 5. Prevencia a kontrola znečisťovania Táto činnosť spĺňa kritériá stanovené v dodatku C k tejto prílohe. 6. Ochrana a obnova biodiverzity a ekosystémov Táto činnosť spĺňa kritériá stanovené v dodatku D k tejto prílohe.

3.2. Výroba zariadení na výrobu a používanie vodíka

Opis činnosti

Výroba zariadení na výrobu a používanie vodíka.

Hospodárske činnosti v tejto kategórii by mohli patriť pod niekoľko kódov NACE, najmä C25, C27 a C28, v súlade so štatistickou klasifikáciou ekonomických činností zavedenou nariadením (ES) č. 1893/2006.

Hospodárska činnosť v tejto kategórii je podľa uvedenia v článku 10 ods. 1 písm. i) nariadenia (EÚ) 2020/852 podporná, ak spĺňa technické kritériá preskúmania stanovené v tomto oddiele.

Technické kritériá preskúmania

Významný prínos k zmierneniu zmeny klímy V rámci tejto hospodárskej činnosti sa vyrábajú zariadenia na výrobu vodíka, ktoré spĺňajú technické kritériá preskúmania stanovené v oddiele 3.10 tejto prílohy, a zariadenia na používanie vodíka. „Výrazne nenarušiť“ 2. Adaptácia na zmenu klímy Táto činnosť spĺňa kritériá stanovené v dodatku A k tejto prílohe. 3. Udržateľné využívanie a ochrana vodných a morských zdrojov Táto činnosť spĺňa kritériá stanovené v dodatku B k tejto prílohe. 4. Prechod na obehové hospodárstvo V rámci tejto činnosti sa posudzuje dostupnosť techník a pokiaľ je to možné, prijímajú sa techniky, ktorými sa podporuje: a) opätovné použitie a využívanie druhotných surovín a opätovne použitých komponentov vo vyrábaných výrobkoch; b) koncepcia vysokej trvanlivosti, recyklovateľnosti, ľahkého rozoberania a prispôsobiteľnosti vyrábaných výrobkov; c) odpadové hospodárstvo, v rámci ktorého sa vo výrobnom procese uprednostňuje recyklácia odpadu pred jeho zneškodňovaním; d) informácie o látkach vzbudzujúcich obavy počas životného cyklu vyrábaných výrobkov a vysledovateľnosť týchto látok. 5. Prevencia a kontrola znečisťovania Táto činnosť spĺňa kritériá stanovené v dodatku C k tejto prílohe. 6. Ochrana a obnova biodiverzity a ekosystémov Táto činnosť spĺňa kritériá stanovené v dodatku D k tejto prílohe.

3.3. Výroba nízkouhlíkových technológií pre odvetvie dopravy

Opis činnosti

Výroba, oprava, údržba, dodatočná modernizácia, zmena účelu a úprava nízkouhlíkových dopravných prostriedkov, železničných koľajových vozidiel a plavidiel.

Hospodárske činnosti v tejto kategórii by mohli patriť pod niekoľko kódov NACE, najmä C29.1, C30.1, C30.2, C30.9, C33.15 a C33.17, v súlade so štatistickou klasifikáciou ekonomických činností zavedenou nariadením (ES) č. 1893/2006.

Hospodárska činnosť v tejto kategórii je podľa uvedenia v článku 10 ods. 1 písm. i) nariadenia (EÚ) 2020/852 podporná, ak spĺňa technické kritériá preskúmania stanovené v tomto oddiele.

Technické kritériá preskúmania

Významný prínos k zmierneniu zmeny klímy V rámci tejto hospodárskej činnosti sa vyrábajú, opravujú, udržiavajú, dodatočne modernizujú (74) či upravujú (alebo sa mení účel ich použitia): a) vlaky, osobné a nákladné vozne s nulovými priamymi (výfukovými) emisiami CO2; b) vlaky, osobné a nákladné vozne, ktoré majú nulové priame výfukové emisie CO2, ak sa používajú na koľaji s potrebnou infraštruktúrou, a ktoré používajú konvenčný motor v prípade nedostupnosti takejto infraštruktúry (elektrodieselové); c) zariadenia mestskej, prímestskej a cestnej osobnej dopravy s nulovými priamymi (výfukovými) emisiami CO2; d) do 31. decembra 2025 vozidlá kategórií M2 a M3 (75) s druhom karosérie CA (jednopodlažné vozidlo), CB (dvojpodlažné vozidlo), CC (jednopodlažné kĺbové vozidlo) alebo CD (dvojpodlažné kĺbové vozidlo) (76), ktoré vyhovujú najnovšej norme EURO VI, t. j. požiadavkám nariadenia Európskeho parlamentu a Rady (ES) č. 595/2009 (77), a po nadobudnutí účinnosti zmien uvedeného nariadenia aj požiadavkám aktov, ktorými sa uvedené nariadenie mení, a to ešte pred začatím ich uplatňovania, ako aj poslednému kroku normy EURO VI uvedenému v tabuľke 1 doplnku 9 k prílohe I k nariadeniu Komisie (EÚ) č. 582/2011 (78), ak ustanovenia, ktoré sa vzťahujú na tento krok, nadobudli účinnosť, ale ešte sa nezačali uplatňovať na tento typ vozidla (79). Ak takáto norma nie je k dispozícii, priame emisie CO2 vozidiel sú nulové; e) zariadenia osobnej mobility s pohonom, ktorý zabezpečuje fyzická činnosť používateľa, motor s nulovými emisiami alebo kombinácia motora s nulovými emisiami a fyzickej činnosti; f) vozidlá kategórií M1 a N1 klasifikované ako ľahké úžitkové vozidlá (80) so: i) do 31. decembra 2025: špecifickými emisiami CO2 podľa vymedzenia v článku 3 ods. 1 písm. h) nariadenia Európskeho parlamentu a Rady (EÚ) 2019/631 (81) nižšími ako 50 g CO2/km (ľahké vozidlá s nízkymi a nulovými emisiami); ii) od 1. januára 2026: špecifickými emisiami CO2 podľa vymedzenia v článku 3 ods. 1 písm. h) nariadenia (EÚ) 2019/631, ktoré sú nulové; g) vozidlá kategórie L (82) s výfukovými emisiami CO2 na úrovni 0 g ekvivalentu CO2/km vypočítanými na základe skúšky emisií stanovenej v nariadení Európskeho parlamentu a Rady (EÚ) č. 168/2013 (83); h) vozidlá kategórií N2 a N3, ako aj N1, klasifikované ako ťažké úžitkové vozidlá, ktoré nie sú určené na prepravu fosílnych palív, ktorých technicky prípustná maximálna celková hmotnosť neprekračuje 7,5 tony a ktoré sú „ťažkými úžitkovými vozidlami s nulovými emisiami“ v zmysle vymedzenia v článku 3 bode 11 nariadenia Európskeho parlamentu a Rady (EÚ) 2019/1242 (84); i) vozidlá kategórií N2 a N3, ktoré nie sú určené na prepravu fosílnych palív, ktorých technicky prípustná maximálna celková hmotnosť prekračuje 7,5 tony a ktoré sú „ťažkými úžitkovými vozidlami s nulovými emisiami“ v zmysle vymedzenia v článku 3 bode 11 nariadenia (EÚ) 2019/1242 alebo „ťažkými úžitkovými vozidlami s nízkymi emisiami“ v zmysle vymedzenia v článku 3 bode 12 uvedeného nariadenia; j) plavidlá vnútrozemskej osobnej vodnej dopravy, ktoré: i) majú nulové priame (výfukové) emisie CO2; ii) sú do 31. decembra 2025 hybridnými a dvojpalivovými plavidlami, ktoré získavajú pri bežnej prevádzke aspoň 50 % energie z palív s nulovými priamymi (výfukovými) emisiami CO2 alebo dobíjaním zo siete; k) plavidlá vnútrozemskej nákladnej vodnej dopravy, ktoré nie sú určené na prepravu fosílnych palív a ktoré: i) majú nulové priame (výfukové) emisie CO2; ii) majú do 31. decembra 2025 priame (výfukové) emisie CO2 na tonokilometer (v g CO2/tkm) vypočítané (alebo odhadované v prípade nových plavidiel) pomocou indexu prevádzkovej energetickej účinnosti (85) o 50 % nižšie, ako je priemerná referenčná hodnota emisií CO2 stanovená pre ťažké úžitkové vozidlá (vozidlá v podskupine 5-LH) v súlade s článkom 11 nariadenia (EÚ) 2019/1242; l) plavidlá námornej a pobrežnej nákladnej vodnej dopravy, plavidlá na prevádzku prístavov a pomocné činnosti, ktoré nie sú určené na prepravu fosílnych palív a ktoré: i) majú nulové priame (výfukové) emisie CO2; ii) sú do 31. decembra 2025 hybridnými a dvojpalivovými plavidlami, ktoré získavajú pri bežnej prevádzke na mori a v prístavoch aspoň 25 % energie z palív s nulovými priamymi (výfukovými) emisiami CO2 alebo dobíjaním zo siete; iii) sú do 31. decembra 2025 a len vtedy, ak je možné preukázať, že plavidlá sa využívajú výlučne na prevádzku v rámci pobrežnej a príbrežnej námornej dopravy a sú skonštruované tak, aby umožňovali prechod prepravy nákladu v súčasnosti prepravovaného po zemi na more, plavidlami s priamymi (výfukovými) emisiami CO2 vypočítanými pomocou indexu energetickej účinnosti konštrukčného riešenia (EEDI) Medzinárodnej námornej organizácie (86) na úrovni o 50 % nižšej ako hodnota priemerných referenčných emisií CO2 stanovená pre ťažké úžitkové vozidlá (vozidlá v podskupine 5-LH) v súlade s článkom 11 nariadenia (EÚ) 2019/1242; iv) sú do 31. decembra 2025 plavidlami, ktoré dosiahli hodnotu indexu energetickej účinnosti konštrukčného riešenia (EEDI) o 10 % nižšiu, ako sú požadované hodnoty EEDI platné od 1. apríla 2022 (87), ak tieto plavidlá využívajú palivá s nulovými priamymi (výfukovými) emisiami CO2 alebo palivá z obnoviteľných zdrojov (88); m) plavidlá námornej a pobrežnej osobnej vodnej dopravy, ktoré nie sú určené na prepravu fosílnych palív a ktoré: i) majú nulové priame (výfukové) emisie CO2; ii) sú do 31. decembra 2025 hybridnými a dvojpalivovými plavidlami, ktoré získavajú pri bežnej prevádzke na mori a v prístavoch aspoň 25 % energie z palív s nulovými priamymi (výfukovými) emisiami CO2 alebo dobíjaním zo siete; iii) sú do 31. decembra 2025 plavidlami, ktoré dosiahli hodnotu indexu energetickej účinnosti konštrukčného riešenia (EEDI) o 10 % nižšiu, ako sú požadované hodnoty EEDI platné od 1. apríla 2022, ak tieto plavidlá využívajú palivá s nulovými priamymi (výfukovými) emisiami CO2 alebo palivá z obnoviteľných zdrojov (89). „Výrazne nenarušiť“ 2. Adaptácia na zmenu klímy Táto činnosť spĺňa kritériá stanovené v dodatku A k tejto prílohe. 3. Udržateľné využívanie a ochrana vodných a morských zdrojov Táto činnosť spĺňa kritériá stanovené v dodatku B k tejto prílohe. 4. Prechod na obehové hospodárstvo V rámci tejto činnosti sa posudzuje dostupnosť techník a pokiaľ je to možné, prijímajú sa techniky, ktorými sa podporuje: a) opätovné použitie a využívanie druhotných surovín a opätovne použitých komponentov vo vyrábaných výrobkoch; b) koncepcia vysokej trvanlivosti, recyklovateľnosti, ľahkého rozoberania a prispôsobiteľnosti vyrábaných výrobkov; c) odpadové hospodárstvo, v rámci ktorého sa vo výrobnom procese uprednostňuje recyklácia odpadu pred jeho zneškodňovaním; d) informácie o látkach vzbudzujúcich obavy počas životného cyklu vyrábaných výrobkov a vysledovateľnosť týchto látok. 5. Prevencia a kontrola znečisťovania Táto činnosť spĺňa kritériá stanovené v dodatku C k tejto prílohe. Vozidlá v súlade so smernicou Európskeho parlamentu a Rady 2000/53/ES (90) neobsahujú (podľa situácie) olovo, ortuť, šesťmocný chróm ani kadmium. 6. Ochrana a obnova biodiverzity a ekosystémov Táto činnosť spĺňa kritériá stanovené v dodatku D k tejto prílohe.

3.4. Výroba batérií

Opis činnosti

Výroba dobíjateľných batérií, sád batérií a akumulátorov na prepravu, stacionárne uskladňovanie energie, uskladňovanie energie mimo siete a ďalšie priemyselné využitie. Výroba príslušných komponentov (aktívnych materiálov batérie, batériových článkov, plášťov a elektronických komponentov).

Recyklácia batérií, ktorým sa skončila životnosť.

Hospodárske činnosti v tejto kategórii by mohli patriť pod kódy NACE C27.2 a E38.32 v súlade so štatistickou klasifikáciou ekonomických činností zavedenou nariadením (ES) č. 1893/2006.

Hospodárska činnosť v tejto kategórii je podľa uvedenia v článku 10 ods. 1 písm. i) nariadenia (EÚ) 2020/852 podporná, ak spĺňa technické kritériá preskúmania stanovené v tomto oddiele.

Technické kritériá preskúmania

Významný prínos k zmierneniu zmeny klímy V rámci tejto hospodárskej činnosti sa vyrábajú dobíjateľné batérie, sady batérií a akumulátory (a ich príslušné komponenty), a to aj z druhotných surovín, čím sa zabezpečuje významné zníženie emisií skleníkových plynov v doprave, pri stacionárnom uskladňovaní energie, uskladňovaní energie mimo siete a ďalšom priemyselnom využití. V rámci tejto hospodárskej činnosti sa recyklujú batérie, ktorým sa skončila životnosť. „Výrazne nenarušiť“ 2. Adaptácia na zmenu klímy Táto činnosť spĺňa kritériá stanovené v dodatku A k tejto prílohe. 3. Udržateľné využívanie a ochrana vodných a morských zdrojov Táto činnosť spĺňa kritériá stanovené v dodatku B k tejto prílohe. 4. Prechod na obehové hospodárstvo V prípade výroby nových batérií, komponentov a materiálov sa v rámci činnosti posudzuje dostupnosť techník a pokiaľ je to možné, prijímajú sa techniky, ktorými sa podporuje: a) opätovné použitie a využívanie druhotných surovín a opätovne použitých komponentov vo vyrábaných výrobkoch; b) koncepcia vysokej trvanlivosti, recyklovateľnosti, ľahkého rozoberania a prispôsobiteľnosti vyrábaných výrobkov; c) informácie o látkach vzbudzujúcich obavy počas životného cyklu vyrábaných výrobkov a vysledovateľnosť týchto látok. Recyklačné procesy spĺňajú podmienky stanovené v článku 12 smernice Európskeho parlamentu a Rady 2006/66/ES (91) a v časti B prílohy III k uvedenej smernici vrátane použitia najnovších príslušných najlepších dostupných techník a dosahovania efektívnosti uvádzanej pre olovené batérie, niklovo-kadmiové batérie a batérie s iným chemickým zložením. Týmito procesmi sa zabezpečuje najvyššia možná úroveň recyklácie kovového obsahu bez nadmerných nákladov, ktorá je technicky uskutočniteľná. V príslušných prípadoch spĺňajú zariadenia vykonávajúce recyklačné procesy požiadavky stanovené v smernici Európskeho parlamentu a Rady 2010/75/EÚ (92). 5. Prevencia a kontrola znečisťovania Táto činnosť spĺňa kritériá stanovené v dodatku C k tejto prílohe. Batérie sú v súlade s platnými pravidlami udržateľnosti týkajúcimi sa uvádzania na trh Únie s batériami vrátane obmedzení používania nebezpečných látok v batériách, ako aj s nariadením Európskeho parlamentu a Rady (ES) č. 1907/2006 (93) a smernicou 2006/66/ES. 6. Ochrana a obnova biodiverzity a ekosystémov Táto činnosť spĺňa kritériá stanovené v dodatku D k tejto prílohe.

3.5. Výroba energeticky efektívnych zariadení pre budovy

Opis činnosti

Výroba energeticky efektívnych zariadení pre budovy.

Hospodárske činnosti v tejto kategórii by mohli patriť pod niekoľko kódov NACE, najmä C16.23, C23.11, C23.20, C23.31, C23.32, C23.43, C.23.61, C25.11, C25.12, C25.21, C25.29, C25.93, C27.31, C27.32, C27.33, C27.40, C27.51, C28.11, C28.12, C28.13 a C28.14, v súlade so štatistickou klasifikáciou ekonomických činností zavedenou nariadením (ES) č. 1893/2006.

Hospodárska činnosť v tejto kategórii je podľa uvedenia v článku 10 ods. 1 písm. i) nariadenia (EÚ) 2020/852 podporná, ak spĺňa technické kritériá preskúmania stanovené v tomto oddiele.

Technické kritériá preskúmania

Významný prínos k zmierneniu zmeny klímy V rámci tejto hospodárskej činnosti sa vyrábajú niektoré z týchto výrobkov a ich kľúčových komponentov (94): a) okná s hodnotou U nižšou ako alebo rovnajúcou sa 1,0 W/m2K; b) dvere s hodnotou U nižšou ako alebo rovnajúcou sa 1,2 W/m2K; c) vonkajšie steny s hodnotou U nižšou ako alebo rovnajúcou sa 0,5 W/m2K; d) strešné systémy s hodnotou U nižšou ako alebo rovnajúcou sa 0,3 W/m2K; e) izolačné produkty s hodnotou lambda nižšou ako alebo rovnajúcou sa 0,06 W/mK; f) domáce spotrebiče patriace do dvoch najviac zastúpených tried energetickej účinnosti v súlade s nariadením Európskeho parlamentu a Rady (EÚ) 2017/1369 (95) a delegovanými aktmi prijatými podľa uvedeného nariadenia; g) zdroje svetla patriace do dvoch najviac zastúpených tried energetickej účinnosti v súlade s nariadením (EÚ) 2017/1369 a delegovanými aktmi prijatými podľa uvedeného nariadenia; h) systémy vykurovania priestoru a ohrievania vody v domácnostiach patriace do dvoch najviac zastúpených tried energetickej účinnosti v súlade s nariadením (EÚ) 2017/1369 a delegovanými aktmi prijatými podľa uvedeného nariadenia; i) systémy chladenia a vetrania patriace do dvoch najviac zastúpených tried energetickej účinnosti v súlade s nariadením (EÚ) 2017/1369 a delegovanými aktmi prijatými podľa uvedeného nariadenia; j) kontrola prítomnosti a denného svetla v systémoch osvetlenia; k) tepelné čerpadlá spĺňajúce technické kritériá preskúmania stanovené v oddiele 4.16 tejto prílohy; l) fasádne a strešné prvky s funkciou slnečnej clony alebo regulácie slnečného žiarenia vrátane tých, ktoré podporujú rast vegetácie; m) energeticky efektívne systémy automatizácie a riadenia budov pre obytné a nebytové budovy; n) zónové termostaty a zariadenia na inteligentné monitorovanie hlavných zdrojov elektrického a tepelného zaťaženia budov a snímacie zariadenia; o) merače tepla a termostaty pre jednotlivé domácnosti pripojené do systémov diaľkového vykurovania a pre jednotlivé byty pripojené do systémov ústredného kúrenia, ktoré slúžia celej budove, ako aj pre systémy ústredného kúrenia; p) výmenníky tepla a rozvodne pre diaľkové vykurovanie zlučiteľné s činnosťou diaľkového vykurovania/zásobovania chladom uvedenou v oddiele 4.15 tejto prílohy; q) výrobky na inteligentné monitorovanie a regulovanie systému vykurovania a snímacie zariadenia. „Výrazne nenarušiť“ 2. Adaptácia na zmenu klímy Táto činnosť spĺňa kritériá stanovené v dodatku A k tejto prílohe. 3. Udržateľné využívanie a ochrana vodných a morských zdrojov Táto činnosť spĺňa kritériá stanovené v dodatku B k tejto prílohe. 4. Prechod na obehové hospodárstvo V rámci tejto činnosti sa posudzuje dostupnosť techník a pokiaľ je to možné, prijímajú sa techniky, ktorými sa podporuje: a) opätovné použitie a využívanie druhotných surovín a opätovne použitých komponentov vo vyrábaných výrobkoch; b) koncepcia vysokej trvanlivosti, recyklovateľnosti, ľahkého rozoberania a prispôsobiteľnosti vyrábaných výrobkov; c) odpadové hospodárstvo, v rámci ktorého sa vo výrobnom procese uprednostňuje recyklácia odpadu pred jeho zneškodňovaním; d) informácie o látkach vzbudzujúcich obavy počas životného cyklu vyrábaných výrobkov a vysledovateľnosť týchto látok. 5. Prevencia a kontrola znečisťovania Táto činnosť spĺňa kritériá stanovené v dodatku C k tejto prílohe. 6. Ochrana a obnova biodiverzity a ekosystémov Táto činnosť spĺňa kritériá stanovené v dodatku D k tejto prílohe.

3.6. Výroba ostatných nízkouhlíkových technológií

Opis činnosti

Výroba technológií, ktoré nie sú uvedené v oddieloch 3.1 až 3.5 tejto prílohy, cieľom ktorých je dosahovanie významného zníženia emisií skleníkových plynov v ostatných odvetviach hospodárstva.

Hospodárske činnosti v tejto kategórii by mohli patriť pod niekoľko kódov NACE, najmä C22, C25, C26, C27 a C28, v súlade so štatistickou klasifikáciou ekonomických činností zavedenou nariadením (ES) č. 1893/2006.

Hospodárska činnosť v tejto kategórii je podľa uvedenia v článku 10 ods. 1 písm. i) nariadenia (EÚ) 2020/852 podporná, ak spĺňa technické kritériá preskúmania stanovené v tomto oddiele.

Technické kritériá preskúmania

Významný prínos k zmierneniu zmeny klímy V rámci tejto hospodárskej činnosti sa vyrábajú technológie zamerané na dosahovanie významných úspor emisií skleníkových plynov počas životného cyklu a ktorými sa v porovnaní s najvýkonnejšou alternatívnou technológiou, resp. výrobkom alebo riešením, ktoré sú dostupné na trhu, tieto významné úspory preukázateľne dosahujú. Úspory emisií skleníkových plynov počas životného cyklu sa vypočítavajú na základe odporúčania Komisie 2013/179/EÚ (96), prípadne normy ISO 14067:2018 (97) alebo ISO 14064-1:2018 (98). Kvantifikované úspory emisií skleníkových plynov počas životného cyklu overuje nezávislá tretia strana. „Výrazne nenarušiť“ 2. Adaptácia na zmenu klímy Táto činnosť spĺňa kritériá stanovené v dodatku A k tejto prílohe. 3. Udržateľné využívanie a ochrana vodných a morských zdrojov Táto činnosť spĺňa kritériá stanovené v dodatku B k tejto prílohe. 4. Prechod na obehové hospodárstvo V rámci tejto činnosti sa posudzuje dostupnosť techník a pokiaľ je to možné, prijímajú sa techniky, ktorými sa podporuje: a) opätovné použitie a využívanie druhotných surovín a opätovne použitých komponentov vo vyrábaných výrobkoch; b) koncepcia vysokej trvanlivosti, recyklovateľnosti, ľahkého rozoberania a prispôsobiteľnosti vyrábaných výrobkov; c) odpadové hospodárstvo, v rámci ktorého sa vo výrobnom procese uprednostňuje recyklácia odpadu pred jeho zneškodňovaním; d) informácie o látkach vzbudzujúcich obavy počas životného cyklu vyrábaných výrobkov a vysledovateľnosť týchto látok. 5. Prevencia a kontrola znečisťovania Táto činnosť spĺňa kritériá stanovené v dodatku C k tejto prílohe. 6. Ochrana a obnova biodiverzity a ekosystémov Táto činnosť spĺňa kritériá stanovené v dodatku D k tejto prílohe.

3.7. Výroba cementu

Opis činnosti

Výroba cementového slinku, cementu alebo iného spojiva.

Hospodárske činnosti v tejto kategórii by mohli patriť pod kód NACE C23.51 v súlade so štatistickou klasifikáciou ekonomických činností zavedenou nariadením (ES) č. 1893/2006.

Hospodárska činnosť v tejto kategórii je podľa uvedenia v článku 10 ods. 2 nariadenia (EÚ) 2020/852 prechodná, ak spĺňa technické kritériá preskúmania stanovené v tomto oddiele.

Technické kritériá preskúmania

Významný prínos k zmierneniu zmeny klímy V rámci tejto činnosti sa vyrába jeden z týchto výrobkov: a) šedý cementový slinok so špecifickými emisiami skleníkových plynov (99) nižšími ako 0,722 (100) t ekvivalentu CO2 na tonu šedého cementového slinku; b) cement zo šedého slinku alebo iné hydraulické spojivo so špecifickými emisiami skleníkových plynov (101) z výroby slinku a cementu alebo iného spojiva nižšími ako 0,469 (102) t ekvivalentu CO2 na tonu vyrobeného cementu alebo iného spojiva. Ak sa emisie CO2, ktoré by sa inak emitovali z výrobného procesu, zachytávajú na účely podzemného skladovania, CO2 sa prepraví a uskladní pod zemou v súlade s technickými kritériami preskúmania stanovenými v oddieloch 5.11 a 5.12 tejto prílohy. „Výrazne nenarušiť“ 2. Adaptácia na zmenu klímy Táto činnosť spĺňa kritériá stanovené v dodatku A k tejto prílohe. 3. Udržateľné využívanie a ochrana vodných a morských zdrojov Táto činnosť spĺňa kritériá stanovené v dodatku B k tejto prílohe. 4. Prechod na obehové hospodárstvo neuplatňuje sa 5. Prevencia a kontrola znečisťovania Táto činnosť spĺňa kritériá stanovené v dodatku C k tejto prílohe. Emisie sú v rámci rozsahov úrovní znečisťovania súvisiacich s najlepšími dostupnými technikami alebo nižšie ako tieto rozsahy stanovené v najnovších relevantných záveroch o najlepších dostupných technikách vrátane záverov o najlepších dostupných technikách na výrobu cementu, vápna a oxidu horečnatého (103). Nevyskytuje sa žiadny významný dosah na viaceré zložky životného prostredia (104). V prípade výroby cementu, pri ktorej sa ako alternatívne palivo používa nebezpečný odpad, sú zavedené opatrenia na zaistenie bezpečnej manipulácie s odpadom. 6. Ochrana a obnova biodiverzity a ekosystémov Táto činnosť spĺňa kritériá stanovené v dodatku D k tejto prílohe.

3.8. Výroba hliníka

Opis činnosti

Výroba hliníka pomocou procesu výroby primárneho hliníka (bauxitu) alebo recyklácie sekundárneho hliníka.

Hospodárske činnosti v tejto kategórii by mohli patriť pod kódy NACE C24.42 a C24.53 v súlade so štatistickou klasifikáciou ekonomických činností zavedenou nariadením (ES) č. 1893/2006.

Hospodárska činnosť v tejto kategórii je podľa uvedenia v článku 10 ods. 2 nariadenia (EÚ) 2020/852 prechodná, ak spĺňa technické kritériá preskúmania stanovené v tomto oddiele.

Technické kritériá preskúmania

Významný prínos k zmierneniu zmeny klímy V rámci tejto činnosti sa vyrába jeden z týchto výrobkov: a) primárny hliník, ak hospodárska činnosť spĺňa dve z týchto kritérií do roku 2025 a všetky tieto kritériá (105) po roku 2025: i) emisie skleníkových plynov (106) neprekračujú úroveň 1,484 (107) t CO2 na tonu vyrobeného hliníka (108); ii) priemerná uhlíková náročnosť v prípade nepriamych emisií skleníkových plynov (109) neprekračuje úroveň 100 g ekvivalentu CO2 na kWh; iii) spotreba elektriny pri výrobnom procese neprekračuje úroveň 15,5 MWh/t Al; b) sekundárny hliník. „Výrazne nenarušiť“ 2. Adaptácia na zmenu klímy Táto činnosť spĺňa kritériá stanovené v dodatku A k tejto prílohe. 3. Udržateľné využívanie a ochrana vodných a morských zdrojov Táto činnosť spĺňa kritériá stanovené v dodatku B k tejto prílohe. 4. Prechod na obehové hospodárstvo neuplatňuje sa 5. Prevencia a kontrola znečisťovania Táto činnosť spĺňa kritériá stanovené v